title: 17. divisioona (jatkosota)

text: 17. heinäkuuta 1941 ylipäällikkö Mannerheim antoi käskyn siirtää pääosa divisioonasta Itä-Karjalaan, ja vain Jalkaväkirykmentti 55 jäi Hangon rintamalle. Divisioona sai kolmanneksi rykmentikseen Merivoimien komentajan reservinä olleen Jalkaväkirykmentti 61:n. JR 61 oli alistettuna 17 D:lle jatkosodan loppuun asti.


title: 17. divisioona (jatkosota)

text: Suurhyökkäyksen alkaessa kesällä 1944 divisioona siirrettiin Syväriltä Karjalankannakselle, jossa se ryhmitettiin Viipurin suuntaan. 30. kesäkuuta divisioonalle alistettiin 3. prikaati. Tällöin syntyi myös Tykistöryhmä Ilva (kuusi patteristoa).


title: 17. divisioona (jatkosota)

text: Yhtymien Päämajalle tekemien määräaikaisilmoitusten mukaan 17. divisioonan kokonaistappiot sodan aikana olivat kaatuneina, haavoittuneina ja kadonneina yhteensä 8 937 miestä.


title: Liga ACB

text: Liga ACB (sponsorinimeltään Liga Endesa kaudesta 2011–2012 alkaen) on koripallon miesten korkein sarjataso Espanjassa. Sarjaa pelataan Kansainvälisen koripalloliiton säännöillä, ja siihen osallistuu yleensä 18 joukkuetta. Espanjan mestari ja runkosarjan voittaja pääsevät suoraan seuraavan kauden Euroliigaan.


title: Liga ACB

text: Espanjassa on pelattu sarjamuotoista koripalloa vuodesta 1957 lähtien, mitä ennen Copa del Rey oli pääasiallinen maanlaajuinen kilpailu. Vuoteen 1983 asti korkein sarjataso tunnettiin nimellä Primera División, ja sen järjesti Espanjan koripalloliitto Federación Española de Baloncesto. Vuonna 1983 korkein sarjataso siirtyi koripalloseurojen muodostaman Asociación de Clubs de Balonceston alaisuuteen ja sarja sai nykyisen nimensä. Liga ACB:n alapuolella on koripalloliiton järjestämä Liga Española de Baloncesto, johon kuuluu kolme sarjatasoa.


title: Liga ACB

text: Menestyneimmät seurat ovat jalkapallostakin tunnetut Real Madrid (33 mestaruutta) ja FC Barcelona (18). Real Madrid, Joventut Badalona ja Estudiantes ovat pelanneet sarjassa sen kaikilla kausilla.


title: Liga ACB

text: Kausi 2016–2017 pelataan poikkeuksellisesti 17 joukkueella.


title: Skandar Keynes

text: Alexander Amin Casper ”Skandar” Keynes (s. 5. syyskuuta 1991 Lontoo) on englantilainen näyttelijä. Parhaiten hänet tunnetaan roolistaan Edmund Pevensienä elokuvissa "" (2005), "" (2008) ja "" (2010).


title: Skandar Keynes

text: Keynesin vanhemmat ovat kirjailija Randal Keynes ja Zelfa Cecil Hourani. Hänen äitinsä Zelfan suku on peräisin Libanonista. Zelfan isä Cecil Faldo Hourani on Lähi-idässä kuuluisa kirjailija. Isänsä Randalin kautta Skandar puolestaan polveutuu Charles Darwinista, ja taloustieteilijä John Maynard Keynes on hänen isoisosetänsä.


title: Skandar Keynes

text: Keynes harrastaa taekwondoa ja soittaa kornettia, huilua ja kitaraa. Hän sai äänenmurroksen "" -elokuvan kuvausten aikana, joten osaa hänen äänistään näyttelee hänen isosiskonsa Soumaya Keynes.


title: Valtion taloudellinen tutkimuskeskus

text: Valtion taloudellinen tutkimuskeskus (VATT) on soveltavan taloustieteellisen tutkimuksen asiantuntijayksikkö. VATT tuottaa tieteellistä tutkimusta ja tutkimukseen perustuvaa analyysiä edistääkseen tietoon pohjautuvaa käytännön talouspolitiikkaa, ja keskustelua talouspolitiikan vaihtoehdoista.


title: Valtion taloudellinen tutkimuskeskus

text: VATT perustettiin vuonna 1990 kun valtiovarainministeriön suunnittelusihteeristö ja Taloudellisen suunnittelukeskus yhdistettiin. Vuonna 2016 VATT:n vuosibudjetti oli 5,5 miljoonaa euroa, joista 2/3 tulee valtion budjetista ja 1/3 on kilpailtua tutkimusrahaa. Vuoden 2016 lopussa tutkimuskeskuksessa työskenteli noin 50 henkilöä, joista 40 oli tutkijoita.


title: Valtion taloudellinen tutkimuskeskus

text:
Tutkimuskeskus toimii valtiovarainministeriön hallinnonalalla. VATT sijaitsee Helsingin keskustassa Arkadiankadulla Economicum-rakennuksessa. Samassa rakennuksessa toimii myös kolme yliopistollisen taloustieteen laitosta (Helsingin yliopisto, Aalto ja Hanken).
VATT:lla on vahva osaaminen mikrotaloustieteellisessä tutkimuksessa, jossa ennakoidaan tai arvioidaan tieteellisin menetelmin ja tyypillisesti laajoja rekisteriaineistoja käyttäen, minkälaisia vaikutuksia erilaisilla politiikkamuutoksilla on esimerkiksi yksilöiden, kotitalouksien tai yritysten käyttäytymiseen. VATT:n tutkijoiden tutkimustuloksia julkaistaan säännöllisesti kansainvälisissä tiedejulkaisuissa. VATT:ssa valmistuu vertaisarvioitujen artikkeleiden lisäksi kansainvälisiä ja kotimaisia työpapereita, keskustelupapereita, raportteja ja selvityksiä. Tutkimustyön ohella VATT toimii asiantuntijana päätöksenteon valmistelussa ja talouspolitiikan arvioinnissa. VATT:n tutkijat toimivat eduskunnan valiokuntien käyttäminä asiantuntijoina ja pitävät vuositasolla noin 500 erilaista esitystä, luentoa ja puheenvuoroa asiantuntijakuulemisissa. Tutkijat toimivat erikoisalansa asiantuntijoina myös mediassa.


title: Valtion taloudellinen tutkimuskeskus

text:
VATT julkaisee neljää tutkimussarjaa. Lisäksi VATT:n 3-4 kertaa vuodessa julkaistavat, suomenkieliset Policy Brief -artikkelit esittelevät taloustieteellisiä näkökulmia ajankohtaisiin yhteiskunnallisiin kysymyksiin.
Tutkimustoiminta koostuu viidestä pääteemasta:


title: Valtion taloudellinen tutkimuskeskus

text: VATT:n ylijohtaja on Anni Huhtala. Hän aloitti ylijohtajan virassa 1. syyskuuta 2015. VATT:n ylijohtajan virkakausi on viisivuotinen. Huhtala hoiti tehtävää väliaikaisesti jo aiemmin edeltäjänsä Juhana Vartiainen tultua valituksi eduskuntaan keväällä 2015.


title: Valtion taloudellinen tutkimuskeskus

text: Vartiainen oli ylijohtajana vuodesta 2012, jolloin tehtävää vuodesta 2011 hoitanut Aki Kangasharju siirtyi Nordean tutkimusjohtajaksi. Kangasharjun edeltäjä oli vuodesta 2006 Seija Ilmakunnas, joka siirtyi vuonna 2011 Palkansaajien tutkimuslaitoksen johtajaksi.


title: Valtion taloudellinen tutkimuskeskus

text: Neuvottelukunta toimii ylijohtajan tukena ja haastajana VATT:n strategisessa kehittämisessä.


title: Cole Hauser

text: Cole Kenneth Hauser (s. 22. maaliskuuta 1975 Santa Barbara, Kalifornia) on yhdysvaltalainen elokuva- ja televisionäyttelijä.


title: Cole Hauser

text: Hauserin vanhemmat ovat Cassie Warner ja Wings Hauser. Hänellä on kolme sisarusta: Tao, Vanessa ja Jesse. Hauser on naimisissa Cynthia Danielin kanssa ja heillä on kaksi poikaa, Ryland (s. 2004) ja Cole (s. 2008).


title: UNU-WIDER

text:
YK-yliopiston (UNU) kehitystaloustieteen tutkimuslaitos UNU-WIDER on ensimmäinen YK-yliopiston perustama “ajatushautomo”. UNU-WIDER on kansainvälinen akateeminen tutkimuslaitos, jonka päämääränä on edistää globaalia rauhaa ja kehitystä tuomalla yhteen maailman johtavia tutkijoita ja tiedemiehiä etsimään ratkaisuja maailmanlaajuisiin ongelmiin. 25-vuotisen historiansa aikana UNU-WIDER on ansainnut maineen yhtenä maailman johtavista kehitystaloustieteen tutkimuslaitoksista. UNU-WIDER:n tutkijoihin ja yhteistyökumppaneihin on kuulunut useita sittemmin Nobel-palkittuja tutkijoita ja muita maailmankuuluja asiantuntijoita.
Vuonna 1969 YK:n pääsihteeri U Thant esitti että oli aika perustaa kansainvälinen yliopisto, jonka toiminta olisi omistettu YK:n peruskirjan keskeisten päämäärien, rauhan ja kehityksen, edistämiselle. Yliopisto voisi murtaa niitä muureja jotka loivat väärinkäsityksiä ja epäluottamusta maailman kansojen ja kulttuurien välillä 1900-luvun ensimmäisellä puoliskolla.
YK:n yleiskokous perusti YK-yliopiston 06.12.1973. Päämääränä oli rakentaa organisaatio, joka yhdistäisi maailmanlaajuista tutkijayhteisöä ja helpottaisi tutkimustiedon jakamista liittyen vakaviin globaaleihin ongelmiin kuten ihmisten hengissä pysymiseen, kehitykseen ja hyvinvointiin. YK-yliopisto aloitti toimintansa Tokion päämajassaan vuonna 1975.
Laajamittainen ja kasvava huoli maailmantaloudesta sekä vallitsevien taloudellisten ja yhteiskunnallisten näkökulmien rajoittuneisuus johtivat YK-yliopiston kehitystaloustutkimuslaitoksen, UNU-WIDER:n, perustamiseen. YK-yliopiston erityiskokous vuonna 1982 hyväksyi UNU-WIDER:n perustamisen, korostaen tällaisen globaalin instituutin tarpeellisuutta. Suomi kävi Wider-instituutista tiukan huutokaupan Hollannin kanssa 1983, ja sai instituutin Helsinkiin korotettuaan tarjouksensa 20 miljoonasta 30 miljoonaan dollariin.
Suomen valtio alkoi isännöidä UNU-WIDER:a pääkaupungissaan Helsingissä tarjoten instituutille toimitilat ja lahjoitusrahaston, johon sijoitettiin yhteensä 25 miljoonaa Yhdysvaltojen dollaria vuosien 1984-89 välisenä aikana.
UNU-WIDER perustamisesta Suomeen sovittiin lopullisesti ulkoministeri Paavo Väyrysen ja YK-yliopiston rehtorin Soedjatmokon 04.02.1984 allekirjoittamalla Valtiosopimuksella.


title: UNU-WIDER

text:
UNU-WIDER:n tehtävänä on toteuttaa monitieteellistä tutkimusta ja politiikka-analyysiä rakenteellisista muutoksista jotka vaikuttavat maailman köyhimpien ihmisten elinoloihin; tarjota foorumi asiantuntijoiden vuorovaikutukselle; sekä ajaa oikeudenmukaisia ja ympäristön kannalta kestäviä ratkaisuja; kouluttaa tutkijoita ja valtion virkamiehiä talous- ja sosiaalipolitiikan alalla.
Isäntämaasopimus astui voimaan 20.06.1984 seuraten Suomen eduskunnan äänestystä hyväksyä UNU-WIDER:n perustaminen Suomeen. Instituutin johtoon nimitettiin Lal Jayawardena 01.03.1985, ja se sijoitettiin valtion osoittamiin tiloihin Helsingin Annankatu 42C:n.
UNU-WIDER on olemassaolonsa aikana tuottanut laaja-alaisesti tutkimusta liittyen köyhyyteen, eriarvoisuuteen ja taloudelliseen kasvuun. UNU-WIDER:in hallitus kokoontuu vuosittain ja yhdessä instituutin johtajan, tutkimushenkilöstön, johtavien taloustieteilijöiden ja instituuttia tukevien hallitusten edustajien kanssa päättää mm instituutin tutkimusohjelmasta, joka muuttuu kahden vuoden välein. Instituutin tutkimusohjelmat ovat kattaneet laajalti kehitystaloustieteen osa-alueita kuten; talous ja kauppa, taloudellinen kasvu ja ympäristö, naiset ja kehitys, kansainvälinen muuttoliike ja pakolaisuus; yksityistämisen yhteiskunnalliset vaikutukset; finanssipolitiikan vaikutus talouskasvuun; kehitysapu; eriarvoisuuden ja köyhyyden maailmanlaajuisia trendejä; henkilökohtainen omaisuus globaalista näkökulmasta.
1980-luvun puolivälissä Afrikan sarvi oli laajan, kansainvälisesti näkyvän, nälänhädän kourissa. Samaan aikaan UNU-WIDER:ssa suunniteltiin ensimmäistä tutkimusohjelmaa, jonka yhdeksi teemaksi nousikin “Nälkä ja köyhyys: köyhin miljardi” (“Hunger and Poverty: The Poorest Billion”). Jean Drèze ja Nobelin taloustieteen palkinnon myöhemmin saanut Amartya Sen johtivat tätä tutkimusprojektia. Tutkimuksesta syntyi kolme kirjaa, joiden yleisesti ajatellaan muuttaneen sen, kuinka nälänhätä ja ruokaturva käsitettiin 1980-luvun lopussa ja siitä eteenpäin. Suuri tutkimuskokonaisuus epätasaisesta tulonjaosta maailmassa toteutettiin 1990-luvun lopussa instituutin silloisen johtajan Giovanni Andrea Cornian johdolla. Tutkimus löysi nk. ennestään tuntemattomia syitä eriarvoisuuteen jotka olivat yhteydessä liian liberaaliin talouspolitiikkaan ja tapaan jolla taloudellisia uudistuksia oli toteutettu. Lisäksi tutkimus tuotti ensimmäisen version WIID – tietokannasta ([World Income Inequality Database], joka on kattava ja vapaasti käytettävissä oleva tilastotietokanta eriarvoisuudesta kansallisella tasolla. Vuodesta 2009, jolloin Finn Tarp aloitti UNU-WIDER:n johtajana, instituutin tutkimustoiminta on keskittynyt nk. “kolminkertaisen kriisin”, ruoka-, ilmasto- ja rahoituskriisin, kehitystaloustutkimukseen.


title: UNU-WIDER

text: Elinor Ostrom, 2009


title: UNU-WIDER

text: Paul Krugman, 2008


title: UNU-WIDER

text: Joseph E. Stiglitz, 2001


title: UNU-WIDER

text: Amartya Sen, 1998


title: UNU-WIDER

text: John C. Harsanyi, 1994


title: UNU-WIDER

text: Douglass C. North, 1993


title: UNU-WIDER

text: Robert W. Fogel, 1993


title: UNU-WIDER

text: Robert M. Solow, 1987


title: UNU-WIDER

text: Martti Ahtisaari (Nobelin rauhanpalkinto, 2008)


title: UNU-WIDER

text: Edmund S. Phelps (2006)


title: UNU-WIDER

text: James A. Mirrlees(1996)


title: UNU-WIDER

text: Pekka Mykkänen totesi 16.12.1995 Helsingin Sanomissa WIDERin olevan Suomessa tunnettu enemmän rahoitussotkuistaan kuin tutkimustyöstä. WIDERiä oltiin suomalaislehdissä käsitelty yli tuhannessa artikkelissa ja WIDERiä pelastamaan kutsuttu Mihály Simai harmitteli, että "99 prosenttia kirjoituksista ei ollut ystävällisiä, yksi prosentti jutuista oli ystävällisiä ja objektiivisia".


title: UNU-WIDER

text:
Ensimmäiset kriittiset lehtijutut WIDERistä ilmestyivät vuonna 1991. Ne käsittelivät tuhlailevana nähtyä rahankäyttöä ja tavoitteiden heikkoa saavuttamista. Instituutti toimi väliaikaisiksi tarkoitetuissa vuokratiloissa Helsingin Graniittitalossa, joissa oli paljon hukkatilaa ja kolmen miljoonan markan vuosivuokra. Instituuttiin oli palkattu runsaasti vierailevia tutkijoita ja yhteistyö suomalaisten tutkijoiden kanssa oli jäänyt vähäiseksi. Eräs instituutin perusajatuksista oli auttaa kehitysmaiden nuoria tutkijoita eteenpäin, mutta monet tutkijoista tulivat kuitenkin arvostetuista ja nimekkäistä läntisistä laitoksista.
Palkkiot ulkomaisille tutkijoille olivat avokätisiä samaan aikaan, kun suomalaisille korvamerkittyjä miljoonia saatettiin käyttää esimerkiksi hallintokuluihin. Myöhemmin kävi ilmi, että eniten maksettiin Jeffrey Sachsille, yli kaksi miljoonaa dollaria parin kolmen vuoden sivutöistä.


title: UNU-WIDER

text: Vuonna 1992 lehdistössä kummasteltiin erikoislaatuisia varojenkierrätysoperaatioita, joissa Suomi antoi rahaa ruotsalaiselle Maailman Merenkulkuyliopistolle ja myöhemmin japanilaiselle Sasakawa-säätiölle sillä ehdolla, että nämä tukisivat WIDERiä. Uhkapelirahoitteisen Sasakawa-säätiön Afrikkaan kohdistuneessa hankkeessa, johon Suomi lahjoitti rahaa oli mukana myös rikolliseksi paljastunut BCCI-pankki. Politiikan toimittajat näkivät arveluttavina myös ulkoministeriön lyhyellä varoitusajalla järjestämät lisärahoitukset. Erityisen hälyttävänä pidettiin sitä, että järjestelyt salattiin eduskunnalta ja että lisäavustusten saamiseksi WIDERin johtaja Lal Jayawardena toistuvasti painosti ulkoministeriötä todeten instituutin toiminnan olevan vaarassa lakata varojen puutteeseen.


title: UNU-WIDER

text:
Viimein helmikuussa 1993 Helsingin Sanomien Kuukausiliite julkaisi laajan artikkelin WIDERiin liittyvistä epämääräisyyksistä otsikolla ”Kallis prinssi”. Artikkelin ilmestyessä Suomi oli ehtinyt käyttää WIDERiin jo 300 miljoonaa markkaa. Sri Lankasta kotoisin oleva johtaja Lal Jayawardena oli palkannut suuren osan instituutin tutkijoista Etelä-Aasiasta osan ollessa Jayawardenan tai hänen vaimonsa ystäviä. Johtaja myös nosti jatkuvasti rahaa henkilökohtaisiin tai sukulaistensa kuluihin.
Artikkelissa sanottiin:


title: UNU-WIDER

text:
”Jayawardenan tukijat kuuluivat yhteen YK:n vahvimmista klikeistä, eteläaasialaiseen valtaryhmään.
Ryhmä on vetänyt niin vahvasti yhtä köyttä, että esimerkiksi YK:n yliopiston sisällä puhutaan Sri Lankan-Intian mafiasta. Sen puuhat eivät välttämättä ole epärehellisiä. Ryhmän jäsenet vain sattuvat aina löytämään avoimiin virkoihin ehdolle jonkun keskuudestaan tai esimerkiksi myöntävät maanmiehilleen rahakkaita konsulttisopimuksia.”


title: UNU-WIDER

text:
WIDERin talouden tutkimista vuonna 1990 vastusti Paavo Väyrysen ja kehitysyhteistyöosaston entisen osastopäällikön Benjamin Bassinin mukaan Martti Ahtisaari, joka oli ollut alusta asti WIDERin ja Jayawardenan voimakas tukija.
Vuoden 1994 presidentinvaalien alla epäilyjä Ahtisaaren WIDER-kytköksistä esitti kolme presidenttiehdokasta: Väyrynen, Toimi Kankaanniemi ja Keijo Korhonen.


title: UNU-WIDER

text:
UNU:n neuvosto päättää periaatteista ja menettelytavoista, joita seurataan koko YK-yliopistossa. UNU-WIDER:n hallitus, jossa istuu tunnettuja taloustieteilijöitä, poliitikkoja ja yhteiskuntatieteilijöitä kaikkialta maailmasta, neuvoo instituuttia tutkimukseen liittyvissä asioissa. UNU-WIDER:n johtaja on vastuussa sekä instituutin tutkimustoiminnasta, että hallinnosta. Hän toteuttaa instituutin tutkimusohjelmaa johtokunnan ja neuvoston antamien suuntaviivojen mukaisesti.
YK-yliopisto toimii hajautetusti niin kutsuttuna “verkostojen verkostona” globaalista poikkitieteellisestä näkökulmasta. Yliopistolla on päämaja Tokiossa, Japanissa. YK-yliopiston toiminta koostuu maailmanlaajuisesta tutkimus-, ja koulutuskeskusten verkostosta, jotka ovat yhteydessä laajaan kumppani-, ja yhteistyöinstituutioiden joukkoon.


title: UNU-WIDER

text: UNU-WIDER:n tutkimustoimintaa koordinoidaan Helsingistä käsin, jossa työskentelevät instituutin omat tutkijat ja hallintohenkilökunta. Tutkimukseen osallistuu, omista instituutioistaan käsin, ulkoisten projektijohtajien ja tutkijoiden verkosto. Lukuisien yliopistojen tutkijoiden ja professorien lisäksi tähän ryhmään kuuluu YK-yliopiston, YK:n, ECLAC:n, UNDP:n, FAO:n, ILO:n, UNCTAD:n, UNICEF:n henkilökuntaa, kuin myös Bretton Woodsin instituutioiden, mukaan lukien Maailmanpankin ja Kansainvälisen valuuttarahaston tutkijoita. Vierailevat tutkijat viettävät yleensä n. 3 kuukautta Helsingissä työskennellen senhetkisen tutkimusohjelman parissa. Taloustieteen jatko-opiskelijoilla on mahdollisuus tehdä 3 kuukautta kestävä harjoittelujakso UNU-WIDER:ssa.


title: UNU-WIDER

text: UNU-WIDER perustettiin Suomen, Intian, Ruotsin kansainvälisen kehitysyhteistyöviraston (Sida) ja Nippon säätiön (Sasakawa-säätiö, Japani) myötävaikutuksella ja tuella. Vielä tänäkin päivänä suurin osa keskeisistä menoista katetaan näiden tukijoiden perustaman lahjoitusrahaston turvin. Lisäksi Tanskan, Suomen, Italian, Norjan, Ruotsin ja Iso-Britannian hallitukset, sekä Arab Fund for Economic and Social Development (Kuwait), Ford säätiö, Yrjö Jahnsson säätiö (Suomi), MacArthur säätiö, Oracle (Suomi), Rockefeller-säätiö, SITRA (Suomi), UN-DESA, UNDP ja Maailmanpankki ovat aikojen saatossa rahoittaneet instituutin toimintaa. Jatkuvaa apua esim. työpajojen ja konferenssien järjestämisessä instituutti saa luontoissuorituksena mm. muilta YK järjestöiltä, yliopistoilta ja muilta kansainvälisiltä järjestöiltä.


title: UNU-WIDER

text: UNU-WIDER:n nykyinen johtaja on tanskalainen tutkija Finn Tarp. Tarp on myös Kööpenhaminan yliopiston kehitystaloustieteen professori taloustieteen laitoksella, jossa hän myös suoritti tohtorin ja maisterin tutkintonsa taloustieteessä. Tarpilla on kolmenkymmenen vuoden kokemus akateemisen ja sovelletun kehitystaloustieteen alalta. Hänellä on omakohtaista kokemusta monista kehitysmaista, mukaan lukien pitkäaikaisia toimeksiantoja, ml. Swazimaa (kaksi vuotta), Mosambik (kahdeksan vuotta) ja Vietnam (kolme vuotta).


title: UNU-WIDER

text: Finn Tarp on kansainvälisesti tunnustettu kehitysstrategian ja kehitysavun asiantuntija. Hänen tutkimuskohteisiinsa kuuluu köyhyys, tulonjako ja kasvu, mikro- ja makrotalous (sekä politiikka että mallinnus), maatalouspolitiikka ja suunnittelu, kotitalouksien ja yritysten kehitys, sekä talouden sopeuttaminen ja reformi (eli 'uudistus').


title: UNU-WIDER

text: Anthony Shorrocks


title: UNU-WIDER

text: Matti Pohjola


title: UNU-WIDER

text: Giovanni Andrea Cornia


title: UNU-WIDER

text: Mihály Simai


title: UNU-WIDER

text: Lal Jayawardena


title: UNU-WIDER

text:
UNU-WIDER:n tutkimusohjelmaa muokataan kahden vuoden välein UNU-WIDER:n johtajan, YK-yliopiston neuvoston, UNU-WIDER:n hallituksen, tutkimushenkilöstön, johtavien taloustieteilijöiden ja instituuttia tukevien hallitusten edustajien välisessä konsultaatiossa.Tutkimushankkeita johtavat akateemiset projektijohtajat, jotka laativat tutkimusehdotuksia tutkimusohjelman puitteissa. Hankkeisiin kutsutaan tutkijoita kaikkialta maailmasta tekemään tutkimustyötä, jota esitellään ”työpajoissa” ja konferensseissa. Joissain tapauksissa voidaan myös järjestää yleinen ”call for papers” -kutsu. Ilmoitukset projekteista ja tapahtumista löytyvät instituutin nettisivuilta.
Tyypillisesti UNU-WIDER järjestää kaksi suurta konferenssia kehitys-teeman ympärillä vuosittain Helsingissä. Kumpikin konferenssi kokoaa noin 100 tutkijaa esittelemään projektejaan ja tutkimustaan sekä keskustelemaan ajankohtaisista kehityskysymyksistä. Osanottajat ovat yleensä tutkijoita, poliitikkoja ja virkamiehiä, jotka tulevat akateemisesta yhteisöstä, hallituksista tai kehitysyhteisöistä. Erityisesti tutkijoita kehitysmaista ja naistutkijoita kannustetaan ottamaan osaa näihin tilaisuuksiin monipuolisen näkökulman takaamiseksi.
Tutkimukset julkaistaan UNU-WIDER:n internetsivuilla (working papers). Instituutin sivuilta löytyy myös tutkimuksista tehtyjä lyhyitä yhteenvetoja, joihin sisältyy tietoa päättäjille (policy brief). UNU-WIDER:n kuukausijulkaisu WIDER"Angle" sisältää paljon tutkimusmateriaalia meneillä olevista tutkimusohjelmista.


title: UNU-WIDER

text: WIDER:n vuotuiseen luentoon kutsutaan puhujaksi aina huomattava tutkija, jonka panos kehitystaloustieteen alueella on ollut merkittävä.


title: UNU-WIDER

text: 2010 Ronald Findlay - The Trade-Development Nexus in Theory and History


title: UNU-WIDER

text: 2009 Deepak Nayyar - Developing Countries in the World Economy: The Future in the Past?


title: UNU-WIDER

text: 2008 Kemal Derviş - The Climate Change Challenge


title: UNU-WIDER

text: 2006 Angus Deaton - Global Patterns of Income and Health: Facts, Interpretations, and Policies


title: UNU-WIDER

text: 2005 Nancy Birdsall - The World is not Flat: Inequality and Injustice in our Global Economy


title: UNU-WIDER

text: 2004 Dani Rodrik - Rethinking Growth Strategies


title: UNU-WIDER

text: 2003 Kaushik Basu - Global Labour Standards and Local Freedoms


title: UNU-WIDER

text: 2002 Jeffrey G. Williamson - Winners and Losers in Two Centuries of Globalization


title: UNU-WIDER

text: 2001 Frances Stewart - Horizontal Inequality: A Neglected Dimension of Development


title: UNU-WIDER

text: 2000 Jagdish N. Bhagwati - Globalization and Appropriate Governance


title: UNU-WIDER

text: 1999 A. B. Atkinson - Is Rising Income Inequality Inevitable? A Critique of the Transatlantic Consensus


title: UNU-WIDER

text: 1998 Joseph E. Stiglitz - More Instruments and Broader Goals: Moving Toward the Post-Washington Consensus


title: UNU-WIDER

text: 1997 Douglass C. North - The Contribution of the New Institutional Economics to an Understanding of the Transition Problem


title: UNU-WIDER

text: UNU-WIDER ja AERC (African Economic Research Consortium) ovat aloittaneet yhteistyön ilmastonmuutokseen liittyvän valmiuden rakentamiseksi ja tutkimuksen parissa. Instituutit ovat rakentaneet yhteisen jatko-opiskelijoille suunnatun harjoittelu-ohjelman (PhD Research Internship Program), ja erikseen vieraileville tutkijoille suunnatun ohjelman UNU-WIDER/AERC Visiting Scholars Programme.


title: Alessio Tacchinardi

text: Alessio Tacchinardi (s. 23. heinäkuuta 1975 Crema, Italia) on entinen italialainen jalkapalloilija, pelipaikaltaan keskikenttäpelaaja.


title: Alessio Tacchinardi

text: Tacchinardi edusti urallaan kotimaansa Atalantan, Juventuksen ja Brescian lisäksi kaksi kautta espanjalaista Villarrealia. Suurimman osan urastaan hän pelasi Juventuksessa, yhteensä 13 kautta.


title: Alessio Tacchinardi

text: Tacchinardi pelasi myös Italian maajoukkueessa vuosina 1995–2003.


title: Atalanta

text: Atalanta voi tarkoittaa ainakin seuraavia:


title: Aarnionperä

text: Aarnionperä on Salon kaupunginosa joka sijaitsee kahtena alueena Karjaskylänkadun (vanhan Muurlantien) varrella. Linnunpelto-niminen alue sijaitsee länsirinteessä, Karjaskylänkadun itäpuolella. Toinen, kauempana keskustasta oleva, asuntoalue sijaitsee Kiskontien (Seututie 186) molemmin puolin paikalla, jossa vanhan Muurlantien ja uuden Kiskontien linjaukset yhtyvät.


title: Aarnionperä

text: Alueella sijaitsee Salon kaupungin Karjaskylän koulu


title: Aarnionperä

text: Lukuisat muinaisjäännökset kertovat varhaisesta asutuksesta alueella. Karjaskylän koulun länsipuolella, Katinkallion mäen juurella, on sijainnut kivikautinen asuinpaikka ('Aarnionsuo'). Kivikaudella paikka on ollut kapean merenlahden pohjukassa. Aluetta ympäröivien mäkien huipuilta (Haukkamäki, Aarnionperämäki ja Katinkallio) on löydetty pronssikautisten hautaröykkiöiden jäännöksiä. Linnunpellon alueen läheisyydestä, alueen luoteispuolelta, on tehty rautakautiseen asutukseen ja kalmistoon viittaavia löytöjä.


title: Aarnionperä

text: Alueen vanhempi rakennuskanta on peräisin toisen maailmansodan jälkeiseltä jälleenrakennuskaudelta. Alue kuului Uskelan kuntaan ennen 1.1.1967 tapahtunutta Salon ja Uskelan kuntaliitosta. Ensimmäinen asemakaava alueelle vahvistettiin 29.3.1993. Vasta asemakaavan myötä alueelle on tullut suuremmassa määrin uutta asutusta.


title: Anisi

text: Anisi on Salon kaupunginosa, joka rajoittuu Perniöntiehen, Tahkonkatuun ja Vähäjokeen, josta raja kulkee golfkentän poikki takaisin Perniöntiehen.


title: Anisi

text: Alueella sijaitsevat Salon lukio, Salon kaupungin urheilukenttä, jäähalli, squash-halli, uimahalli, Salohalli ja ratsastuskeskus.


title: Sirkkula

text: Sirkkula on Salon kaupunginosa Perniön suunnassa. Alue rajoittuu Perniöntiehen ja Ylhäistentiehen.


title: Sirkkula

text: Alueella sijaitsee Helisnummen kappeli, hautausmaa ja Sirkkulan koulu


title: Kaukvuori

text: Kaukvuori on Salon kaupunginosa, joka rajoittuu Ylhäistentiehen, Kirjolankatuun ja Perniöntiehen. Lisäksi alueseen kuuluu Perniöntien molemmilla puolilla lähellä Kiskontien risteystä oleva pieni kiilan muotoinen alue. Alueella sijaitsee Turun ammattikorkeakoulu.


title: Kärkkä

text: Kärkkä on Salon kaupunginosa, joka rajoittuu rantarataan, Merikulmantiehen ja Salonjokeen.


title: Kärkkä

text: Alueella sijaitsee Salon Sokeritehdas, joka lopetti toimintansa vuonna 2006. Osa rakennuksista on purettu/puretaan.


title: Metsäjaanu

text: Metsäjaanu on Salon kaupunginosa, joka sijaitsee seututie 110 vieressä Tupurinmäessä.


title: Pahkavuori

text: Pahkavuori on Salon kaupunginosa, joka rajoittuu seututie 110:een, Helsingintiehen ja Vähäjokeen. Alue on iso asuntoalue, ja siellä on ulkoilualueena käytetty Pahkavuoren mäki.


title: Pahkavuori

text: Pahkavuoren ja Enolan rajalle Helsingintielle avattiin Valintatalo vuonna 2008. Alueella sijaitsee myös päiväkoti Mesikämmen sekä Pahkavuoren päiväkoti.


title: Vaahto

text: Vaahto on seos, jossa nesteen tai kiinteän aineen sisälle on jäänyt kaasukuplia. Vaahtoa saadaan puhaltamalla kaasua nesteeseen tai vatkaamalla nestettä. Veden vaahdottaminen on vaikeaa, sillä tavallisesti veden pintajännitys hajottaa kuplat. Saippua alentaa pintajännitystä, joten kuplat pysyvät koossa pidempään.


title: Vaahto

text: Kiinteistä aineista ja erityisesti polymeereistä tehdyillä vaahdoilla on paljon kaupallisia sovellutuksia. Esimerkiksi polyuretaanivaahtoa käytetään lämpöeristeenä. Sammutusvaahtoja voidaan käyttää myös sammuttamaan tulipaloja.


title: Pajula

text: Pajula on Salon kaupunginosa, joka rajoittuu seututiehen 110, Halikon kunnan rajaan ja Halikontiehen. Alueen halki kulkee rantarata,


title: Pajula

text: Pajulan alueella sijaitsee mm. Pajulan alakoulu. Pajulasta Salon keskustaan on 1,5 km matkaan ja alueen ohi kulkee myös paikallisliikenne Salon keskustaan ja Halikon Märynummen suuntaan.


title: Palometsä

text: Palometsä on Salon kaupunginosa, joka rajoittuu seututiehen 110, Uskelanjokeen ja puistoalueeseen. Alueella on iso asuntoalue sekä päiväkoti.


title: Palometsä

text: Palometsän ja Mahlakankareen väliin on varattu tila Salon itäisen ohikulkutien linjaukselle.


title: Paukkula

text: Paukkula on Salon kaupunginosa, joka rajoittuu seututiehen 110, Halikontiehen, Salaistentiehen ja Uhrilähteenkatuun.


title: Paukkula

text: Paukkula on saanut nimensä alueella sijainneesta Suojeluskunnan ampumaradasta. Ampumaradan rakennusten kivijalat ovat vieläkin olemassa ja viereiseen puistoon on tehty kivinen muistomerkki aiheesta.


title: Paukkula

text: Alueella sijaitsee urheilukenttä, palvelutalo ja Valhojan kuntorata.


title: Rauvola

text: Rauvola on Salon kaupunginosa, joka sijaitsee Merikulman tien varrella Merikulmalla ja rajoittuu Halikonlahteen. Alueella on pieni asuntoalue.


title: Viitanlaakso

text: Viitanlaakso on Salon kaupunginosa, joka rajoittuu rantarataan, Hämeenkyläntiehen ja Merikulmantiehen. Alue on merkitty numerolla 11 Salon kaupungin asemakaavahankekarttaan.


title: Thomas Rupprath

text: Thomas Rupprath (s. 16. maaliskuuta 1977) on saksalainen kilpauimari, jota kutsutaan myös "The New Albatross" -nimellä. Hän on erikoistunut selkä- ja perhosuintiin, erityisesti lyhyelle radalle.


title: Thomas Rupprath

text: Rupprath on saanut olympiahopeaa ja -pronssia 4 × 100 metrin sekauintiviestissä. Hän voitti 50 metrin selkäuinnin maailmanmestaruuden Barcelonassa 2003, ja on saanut pitkän radan MM-kilpailuissa lisäksi kolme hopeamitalia. Hän voitti lyhyen radan maailmanmestaruuden 50 metrin selkäuinnissa Indianapolisissa 2004. Hän on saavuttanut lyhyen radan MM-kisoissa lisäksi kolme hopeaa ja yhden pronssin. Pitkän radan Euroopan-mestaruuden hän on voittanut 50 metrin selkäuinnissa ja 100 metrin perhosuinnissa Berliinissä 2002, ja on saanut lisäksi neljä hopeamitalia ja yhden pronssin. Lyhyen radan EM-kilpailuissa hän on saavuttanut 26 kulta-, 11 hopea- ja neljä pronssimitalia.


title: Arkadi Vjattšanin

text: Arkadi Arkadjevitš Vjattšanin (, s. 4. huhtikuuta 1984 Vorkuta, Neuvostoliitto) on venäläinen uimari, joka kilpailee pääasiassa selkäuinnissa.


title: Arkadi Vjattšanin

text: Vjattšanin sai ensimmäisen aikuisten sarjan henkilökohtaisen arvokisamitalinsa Barcelonan pitkän radan MM-kilpailuissa 2003, jossa hän saavutti Aaron Peirsolin jälkeen hopeaa 100 metrin selkäuinnista. Toistaiseksi ainoat arvokisavoittonsa hän on saavuttanut EM-tasolta. Budapestin pitkän radan EM-kisoissa 2006 hän voitti kultaa 100 ja 200 metrin selkäuintimatkoilta sekä sekauintiviestistä. Hän voitti samat selkäuintimatkat myös saman vuoden Helsingin lyhyen radan EM-kisoissa. Kaksi vuotta myöhemmin Eindhovenin pitkällä radalla hän oli 4 × 100 metrin sekauintiviestijoukkueen mukana voittamassa kultaa. Istanbulin lyhyen radan EM-kisoissa 2009 hän voitti 100 metrin selkäuinnin. Yhteensä hän on saavuttanut 21 aikuisten arvokisamitalia.


title: Arkadi Vjattšanin

text: Vjattšanin voitti kaksi olympiapronssia Pekingissä 2008. Ensin hän sijoittui kolmanneksi 100 metrin selkäuinnissa ja sitten saman tyylin 200 metrin matkalla. Pidempää matkaa Vjattšanin johti vielä 50 metriä ennen maalia, mutta Ryan Lochte ja Aaron Peirsol ohittivat hänet. Lopulta Lochte voitti olympiakultaa maailmanennätysajalla.


title: Arkadi Vjattšanin

text: Lähde: Swimrankings


title: Tuomas Veturi

text:
Tuomas Veturi ("Thomas the Tank Engine and Friends") on "The Railway Series" -kirjojen pohjalta tehty englantilainen lastenohjelma. Kirjoja kirjoittivat Wilbert Awdry (1911–1997) vuosina 1945–1972 ja hänen poikansa Christopher Awdry 1982–1996. Ohjelmissa veturit seikkailevat kuvitteellisella Sodor-saarella, jonne on suunniteltu useita eri rautateitä. "Tuomas Veturin" ensimmäinen televisiojakso ilmestyi 1984. Televisiosarjan suomenkielisenä kertojana toimi Aku Laitinen. Sarjaa esitti ensin Nelonen vuonna 2001, ja nykyään sitä esittävät C More Juniori ja MTV3. Vuonna 2008 ilmestyi elokuva "Suuri löytöretki", Tuomas Veturi sai sisarsarja nimeltään Purtilot (1988).
Kyseiset hahmot ovat muita kuin vetureita:
Isabella


title: Tuomas Veturi

text: Iltasanomien ja CNN:n mukaan jotkut vanhemmat suhtautuvat sarjaan kriittisesti ja CNN:n haastattelema asiantuntija näkee sarjassa fasismin piirteitä. New Yorker on kutsunut sarjaa esimoderniksi korporaatio-totalitaristiseksi dysutopiaksi. Slaten mukaan sarja on paha ja imperialistinen. Guardianin mukaan siinä korostuu luokkayhteiskunta ja sarja on seksistinen ja ympäristön vastainen.


title: Mads Mikkelsen

text: Mads Dittman Mikkelsen, R (s. 22. marraskuuta 1965 Kööpenhamina) on tanskalainen näyttelijä. Hän tuli tunnetuksi Tanskassa roolistaan huumediileri Tonnyna "Pusher"-trilogian kahdessa ensimmäisessa elokuvassa, ja ylikonstaapeli Allan Fischerina poliisisarjassa "Murhakomissio" ().


title: Mads Mikkelsen

text: Mikkelsen tuli kansainvälisesti tunnetuksi roolistaan Le Chiffrenä "James Bond" -elokuvassa "Casino Royale" (2006). Sittemmin hän on näytellyt muun muassa tanskalaisessa elokuvassa "Jahti" (2012), josta hän sai parhaan miespääosan palkinnon Cannesin elokuvajuhlilla. Vuosina 2013–2015 Mikkelsen esitti Hannibal Lecteriä televisiosarjassa "Hannibal".


title: Mads Mikkelsen

text: Mikkelsen on valmistunut ylioppilaaksi Kööpenhaminan Metropolitanskolenista ja puhuu sujuvaa ruotsia. Ennen elokuvauraansa 182-senttimetrinen Mikkelsen oli kahdeksan vuotta ammattitanssija ja oli opiskellut tanssia New Yorkissa Martha Grahamin koulussa. Hän on asunut Göteborgissa useita vuosia. Mikkelsen on naimisissa Hanne Jacobsenin kanssa, ja heillä on kaksi lasta.


title: Mads Mikkelsen

text: Elokuvien lisäksi Mikkelsen on työskennellyt myös televisiotuotannoissa, kuten sarjassa "Murhakomissio".


title: Mads Mikkelsen

text: Häntä pidetään karismaattisena ja ”outona”, mystisenä tyyppinä.


title: Oiva Luhtala

text: Oiva Armas Luhtala (s. 11. helmikuuta 1911 Helsinki – 8. marraskuuta 1977 Kööpenhamina, Tanska) oli suomalainen näyttelijä. Luhtala tuli tunnetuksi Ryhmy ja Romppainen-elokuvien "Vääpeli Kalle Ryhmynä" vuosina 1941, 1943 ja 1952. "Vänrikki Ville Romppaista" esitti Reino Valkama.


title: Oiva Luhtala

text: Luhtalan ensimmäinen elokuva oli Koskenlaskijan morsian vuodelta 1937. Luhtala esiintyi yhteensä 37 elokuvassa 25 vuoden aikana. Luhtalan viimeinen elokuva oli Ei se mitään, sanoi Eemeli vuodelta 1962. Hän sai ainoan Jussi-palkintonsa sivuosasuorituksesta elokuvasta Herra ja ylhäisyys (1944).


title: Oiva Luhtala

text: Luhtala teki myös pitkän näyttelijäuran teatterissa. Vuosina 1961–1965 hän toimi Kemin kaupunginteatterin johtajana. Oiva ja Pirkko Luhtalan poika on teatteriohjaaja ja -johtaja Seppo Luhtala.


title: Eugène Charles Catalan

text: Eugène Charles Catalan (30. toukokuuta 1814 – 14. helmikuuta 1894) oli belgialainen matemaatikko.


title: Eugène Charles Catalan

text: Catalan syntyi perheeseen Belgian Bruggessa. Hän oli perheen ainoa lapsi. Eugènen isä, Joseph Catalan, oli ammatiltaan jalokivikauppias. Eugène matkusti 11-vuotiaana Pariisiin ja opiskeli matematiikkaa École Polytechniquessa.


title: Eugène Charles Catalan

text: Catalan on tullut kuuluisaksi Catalanin luvuista, Catalanin otaksumasta ja Catalanin kappaleista. Catalan työskenteli tiiviisti ketjumurtolukujen, deskriptiivisen geometrian lukuteorian ja kombinatoriikan kanssa.


title: Eugène Charles Catalan

text: Catalanin vakio on nimetty hänen mukaansa.


title: Fleischmann

text: Fleischmann on saksalainen pienoisrautateitä valmistava yritys, joka on toiminut vuodesta 1887 asti. Fleischmann valmistaa kaksikiskovirroitusjärjestelmiin sopivia vetureita, vaunuja sekä kiskoja, jotka toimivat tasavirralla. Fleischmann valmistaa pääasiassa saksalaista sekä muuta keskieurooppalaista rautatiekalustoa.


title: Fleischmann

text: Aluksi yritys valmisti pronssivalufiguureja. Sittemmin ohjelmaan tulivat myös erilaiset lelut; mm. magneetti- ja vieterilelut, pienoismallityyppiset laivat ja lentokoneet. Saksan juutalaisvainojen alettua ostettiin Dollco (Doll & Co) -niminen yritys. Sen mukana ohjelmaan tulivat pienoishöyrykoneet ja pienoisrautatiet mittakaavassa O, raideleveys 32 mm.


title: Fleischmann

text: Sodan aikana yritys valmisti erilaisia tarvekaluja, kuten mm. keittiötarvikkeita ja hevosvaljaiden osia. Rauhan palattua ja toiminnan jälleen käynnistyttyä, ohjelmaan palasivat höyrykoneet ja pienoisrautatiet.


title: Fleischmann

text: 1952 alkoi yritys valmistaa myös H0-mittakaavan (1:87, raideleveys 16,5 mm) pienoisrautateitä. O-mittakaava jäi pois ohjelmasta 1950-luvulla. 1960-luvun lopulla mukaan tulivat autoradat ja vuonna 1969 N-mittakaavan (1:160, raideleveys 9 mm) pienoisrautatiet.


title: Fleischmann

text: Nykyään Fleischmann ja itävaltalainen ROCO kuuluvat Modelleisenbahn Holding GmbH -konserniin.


title: Fleischmann

text: Molemmat yritykset ovat tunnettuja suuresta mallitarkkuudestaan ja pikkutarkasta yksityiskohtien ja tekstien mallinnuksesta.


title: Kaksikiskojärjestelmä

text:
Kaksikiskojärjestelmä on nykyisin yleisin pienoisrautatien vetureiden virroitusjärjestelmä. Järjestelmässä virransyöttö virtalähteen ja veturin välillä tapahtuu syöttämällä kiskoihin joko vaihto- tai tasavirtaa. Veturi saa virran kiskoista pyöriensä kautta.
Koska kaluston pyöräkerrat ovat metallia, niiden pyörät on eristetty toisistaan oikosulun estämiseksi.


title: Kaksikiskojärjestelmä

text: Kolmikiskojärjestelmän kokometallisilla pyöräkerroilla varustetut vaunut ja veturit aiheuttavat oikosulun, jos ne laitetaan jännitteisille kaksikiskojärjestelmän kiskoille.


title: Kaksikiskojärjestelmä

text: Kaksikiskojärjestelmän mukaista pienoisrautatietä valmistaa muiden muassa Roco, Piko ja Fleischmann.


title: Tatjana Andrianova

text: Tatjana Nikolajevna Andrianova (, s. 10. joulukuuta 1979) on venäläinen kilpauransa päättänyt keskimatkojen juoksija.


title: Tatjana Andrianova

text: Andrianova voitti vuonna 2004 Venäjän mestaruuden 800 metrin juoksussa sekä sisä- että ulkoradoilla. Hän sijoittui samana vuonna Budapestin sisäratojen MM-kisoissa viidenneksi. Ateenan olympialaisissa hän oli myös viides ajalla 1.56,88. Kauden lopussa hän juoksi seitsemänneksi. Seuraavana vuonna Andrianova voitti pronssia Helsingin MM-kisoissa ja sijoittui kahdeksanneksi. Pekingin olympialaisissa 2008 hän oli kahdeksas ajalla 2.02,63 ja Barcelonan EM-kisoissa 2010 hän karsiutui alkuerissä.


title: Tatjana Andrianova

text: Andrianovan Helsingin MM-kilpailuissa 2005 antama dopingnäyte tutkittiin uudelleen vuonna 2015 ja siitä löydettiin merkkejä stanozololin käytöstä. Hän sai Venäjän yleisurheiluliitolta kahden vuoden kilpailukiellon ja hänen tuloksiaan hylättiin aikaväliltä 9.8.2005–8.8.2007. Näin hän olisi menettänyt pronssimitalinsa Helsingin MM-kilpailuista. Andrianova valitti kilpailukiellostaan urheilun kansainväliseen vetoomustuomioistuimeen (CAS), joka kumosi kilpailukiellon. Cassin mukaan Andrianovan dopingnäyte oli uudelleentestattu liian myöhään sillä vuosina 2005–2014 voimassa olleet kansainvälisen yleisurheiluliiton IAAF:n dopingsäädökset sallivat uudelleentestauksen kahdeksan vuoden ajan näytteen otosta.


title: Faisal al-Fayiz

text: Faisal al-Fayiz () (s. 1952) toimi Jordanian pääministerinä 25. lokakuuta 2003 – 7. huhtikuuta 2005 välisenä aikana. Hän on toiminut aiemmin Jordanian puolustusministerinä. Al-Fayiz kuuluu myös kuningas Abdullah II:sen lähipiiriin.


title: Faisal al-Fayiz

text: Hän on opiskellut College De La Sallessa, Ammanissa, Jordaniassa (1970). Sen jälkeen hän lähti Walesiin, Cardiffin yliopistoon, jossa hän suoritti tutkinnon politiikan historiasta 1978. Vuonna 1981 hän suoritti tutkinnon kansainvälisistä suhteista Bostonin yliopistossa, Yhdysvalloissa.


title: Kääpiökauriit

text: Kääpiökauriit ("Tragulidae") on sorkkaeläinten lahkoon kuuluva nisäkäsheimo, johon luetaan kahdeksan lajia.


title: Kääpiökauriit

text: Heimon lajit ovat alkeellisia märehtijöitä ja lisäksi pienimpiä sorkkaeläimiä. Kaikkien märehtijöiden tapaan niidenkin vatsa on neliosainen: siinä on pötsi, verkkomaha, satakerta (kahdella lajilla erittäin pieni) sekä juoksutusmaha. Muista märehtijöistä poiketen kääpiökauriilla on suuret yläleuan kulmahampaat, jotka uroksilla pilkottavat torahammasmaisesti. Yläleuan etuhampaat puuttuvat. Kääpiökauriit ovat pieniä eläimiä, niiden pituus on 40–80 cm ja säkäkorkeus noin 20 cm. Niillä ei ole sarvia.


title: Kääpiökauriit

text: Kääpiövesikauris esiintyy Länsi- ja Keski-Afrikassa, muut seitsemän lajia Kaakkois-Aasiassa ja Intiassa. Kaikki elävät trooppisissa metsissä, joissa ne ovat liikkeellä öisin ja syövät erilaisia kasveja.


title: Springerville

text: Springerville on kaupunki Apachen piirikunnassa, Arizonassa, Yhdysvalloissa. Vuonna 2009 Springervillessä asui 2 005 henkilöä.


title: Springerville

text: Vuoden väestönlaskennan aikaan Springervillessä asui 1 972 henkilöä ja siellä oli 753 taloutta ja 499 perhettä. Väestötiheys oli 65,9as./km². Springervillessä oli 896 asuntoa, joiden keskimääräinen tiheys oli 30,0 asuntoa/km².


title: Springerville

text: Asukkaista 79,46% on valkoisia, 0,20% afroamerikkalaisia, 6,54% intiaaneja, 0,41% aasialaisia, 0,10% Tyynenmeren saarilta kotoisin olevia, 10,24% muita ja 3,04% monirotuisia. Hispaanoja oli 25,20% väestöstä.


title: Springerville

text: Springervillessä oli 753 kotitaloutta joista 34,3% asui alle 18-vuotiaita lapsia, 50,6% asui yhdessä asuva aviopari ja 33,7% oli perheettömiä. 14,7% oli yksin asuvia yli 65-vuotiaita. Talouksien keskimääräinen koko oli 2,55 henkilöä, ja perheiden keskimääräinen koko oli 3,18 henkilöä.


title: Springerville

text: Sataa naista kohden Springervillessä oli 95,7 miestä. Jokaista sataa yli 18-vuotiasta naista kohden, Springerville oli 91,8 yli 18-vuotiasta miestä.


title: Springerville

text: Mediaanipalkka taloutta kohden oli 30 769 Yhdysvaltain dollaria, ja mediaanipalkka perhettä kohden oli 36 331 Yhdysvaltain dollaria. Miesten mediaanipalkka oli 32 313 Yhdysvaltain dollaria, ja naisten 19 519 Yhdysvaltain dollaria. Noin 14,7% perheistä ja 21,0% väestöstä eli köyhyysrajan alapuolella, heistä 25,4% oli alle 18-vuotiaita ja 21,6% yli 65-vuotiaita.


title: Springerville

text:
Eagarissa asuvien ikäjakauma prosentteina vuonna 2000:
Väestön mediaani-ikä oli 37 vuotta.


title: Kursori

text: Kursori voi tarkoittaa ainakin seuraavia:


title: Osoitin

text: Osoitin voi tarkoittaa seuraavia asioita:


title: Laure Manaudou

text: Laure Manaudou (s. 9. lokakuuta 1986 Villeurbannessa) on ranskalainen uimari, joka on urallaan voittanut muun muassa olympiakultaa ja kolme maailmanmestaruutta.


title: Laure Manaudou

text: Manaudou voitti kultaa naisten 400 metrin vapaauinnissa vuoden 2004 kesäolympialaisissa. Hän oli ensimmäinen ranskalainen nainen joka voitti kultaa uinnissa ja ensimmäinen ranskalainen, joka voitti kultaa uinnissa miehistä tai naisista, sitten Jean Boiteaux'n vuoden 1952 olympialaisten kultamitalin. Hän voitti myös hopeaa naisten 800 m vapaauinnissa, samoissa olympialaisissa. Hän vei kotiinsa vielä yhden pronssimitalin, naisten 100 metrin selkäuinnista. Hän oli vasta toinen ranskalaisnainen, joka sai 3 henkilökohtaista mitalia samoista kesä- tai talviolympialaisista. Ensimmäinen tällainen nainen oli Micheline Ostermeyer vuoden 1948 kesäolympialaisista.


title: Laure Manaudou

text: Hän voitti 3 kultamitalia lyhyen radan Euroopan-mestaruuskisoista 2004. Lajeina tällä kertaa 100 metriä selkäuintia, 400 metriä vapaauintia sekä 4 × 100 metrin viesti.


title: Laure Manaudou

text: 24. kesäkuuta 2005, uinnin pitkän radan MM-kilpailuissa Montrealissa Manaudou voitti 400 metrin vapaauinnin. Hän melkein rikkoi maailmanennätyksen, mutta jäi siitä loppujen lopuksi hieman. Kuitenkaan ennätys ei enää säilynyt pitkään Janet Evansin hallussa, vaan Manaudou rikkoi sen 12. toukokuuta 2006, Ranskan mestaruuskilpailuissa ajalla 4.03,03, joka siis oli edellistä maailmanennätystä noin 0,7 sekuntia parempi.


title: Laure Manaudou

text: 6. elokuuta 2006, viimeisenä päivänä Budapestin pitkän radan Euroopan-mestaruuskilpailuissa, hän rikkoi oman maailmanennätyksensä 400 metrin vapaauinnissa ajalla 4.02,13, joten ennätys parani lähes sekunnin. Hän voitti samalla kyseisen lajin. Hän voitti myös 800 metrin vapaauinnin, Euroopan-ennätysajalla, 200 metrin sekauinnin sekä 100 metrin sekauinnin. Vielä lisäksi hän voitti pronssia 200m vapaauinnissa, 4 × 200 metrin vapaauintiviestissä sekä 4 × 100 metrin sekauintiviestissä. Neljällä voitolla hän rikkoi henkilökohtaisten voittojen määrässä samoissa Euroopan-mestaruuskilpailuissa, ottaen ennätyksen haltuunsa Ute Gewenigeriltä ja Krisztina Egerszegiltä.


title: Laure Manaudou

text: Manaudou lopetti uransa vuonna 2009. Huhtikuussa 2010 hän synnytti lapsen. Lapsen isä on uimari Frederick Bousquet. Lokakuussa 2010 Manaudou ilmoitti palaavansa kilpa-altaille. Lontoon olympialaisissa hän karsiutui alkuerissä jatkosta 100 ja 200 metrin selkäuinnissa. Lisäksi hän ui Ranskan joukkueessa 4×100 metrin sekauintiviestin alkuerissä.


title: Laure Manaudou

text: Manaudoun äiti, Olga Schippers on alkuperältään alankomaalainen, joka ennen pelasi sulkapalloa omassa maassaan.


title: Nidhöggr

text: Nidhöggr, Nidhögg tai Nidhoggr oli skandinaavisen mytologian mukaan valtava lohikäärme, joka kuljetti kuolleet kynsissään Naströndiin, pettureiden tuonpuoleiseen, ja söi heidän ruumiitaan. Nidhöggr voidaan suomentaa ”Ruumiinrepijäksi”. Nidhöggr myös jyrsi ja kalvoi madon lailla Yggdrasilia, skandinaavien maailmanpuuta.


title: Kohdistin

text: Kohdistin eli kursori ( tai "caret" tai "insertion point") on tietoteknisen laitteen käyttöliittymän osa, joka osoittaa, mihin kohtaan syötettävä uusi teksti asettuu. Tyypillisesti kohdistin näyttää pystyviivalta, alaviivalta tai nelikulmiolta, joka vilkkuu viimeksi kirjoitetun merkin perässä ja siten auttaa käyttäjää katseen kohdistamisessa.


title: Kohdistin

text: Sanalla "kursori" voidaan epätäsmällisesti tarkoittaa myös hiiriosoitinta, joka on erityisesti graafisen käyttöliittymän osa. Kohdistinkin on eräänlainen osoitin, mutta se on käsitteellisesti erotettava hiiriosoittimesta, sillä graafisissa käyttöliittymissä voi olla sekä kohdistin että hiiriosoitin samanaikaisesti (sen sijaan komentoliittymissä on pelkästään kohdistin eikä lainkaan hiiriosoitinta). Sekaannusten välttämiseksi kohdistinta voidaankin kutsua erityisesti "tekstikursoriksi" tai "tekstiosoittimeksi".


title: Kohdistin

text: Tekstinmuokkaimissa ja tekstinkäsittelyohjelmissa kohdistimen osoittama paikka vastaa kirjoituskoneen kohtaa, jossa kirjasin-iskuri osuu paperiin. Tietokoneella kirjoitettaessa tekstin syöttökohta siirtyy ja kohdistin sen mukana, mistä johtuu nimi "kursori" ( ’juoksija’). Palautusnäppäintä painettaessa kohdistin hyppää seuraavan rivin tai kappaleen alkuun. Käyttäjä voi myös vaihtaa syöttökohtaa siirtämällä kohdistinta näppäimistön ohjausnuolilla tai osoittamalla uuden syöttökohdan erityisellä osoitinlaitteella, kuten hiirellä.


title: Yö Casablancassa

text: Yö Casablancassa ("A Night in Casablanca") on Marxin veljesten vuonna 1946 julkaisema elokuva. Elokuvan ohjasi Archie Mayo ja käsikirjoitti Joseph Fields ja Roland Kibbee. Pääosissa näyttelivät veljekset Groucho Marx, Chico Marx, ja Harpo Marx.


title: Weeds

text: Weeds on yhdysvaltalainen komedia-draamasarja, joka alkoi Yhdysvalloissa Showtime-kanavalla 7. elokuuta 2005 ja päättyi 16. syyskuuta 2012. Sarjaa tehtiin kahdeksan tuotantokautta. Suomessa Nelonen on esittänyt viisi kautta. Weeds on herättänyt kohua kyseenalaisen sisältönsä takia.


title: Weeds

text: Weeds kertoo Nancy Botwinista (Mary-Louise Parker), joka elää kuvitteellisessa Kalifornian lähiössä Agresticissa, ja kärsii taloudellisista vaikeuksista miehensä kuoltua. Elättääkseen kaksi teini-ikäistä poikaansa hän alkaa kasvattaa ja myydä kannabista pikkukaupunkinsa asukkaille. Koska hänen toimensa ovat laittomia, hänellä on usein ongelmia niin virkavallan kuin rikollistenkin kanssa.Nancy Botwinin aviomies Judah on kuollut sydänkohtaukseen juuri ennen sarjan alkua. Tienatakseen rahaa itsensä ja kahden teini-ikäisen poikansa elättämiseen, Nancy päättää ryhtyä naapuruston huumediileriksi. Heylia James toimittaa hänelle marihuanaa ja Nancy ystävystyy tämän työntekijän Conrad Shepardin kanssa. Vähitellen hän alkaa oppia huumediilerinä olon niksejä ja perustaa myöhemmin kulissileipomon, jossa myydään erilaisia marihuana-leivoksia. Kaudella Nancy alkaa seurustella Peterin kanssa, mutta kauden päätösjaksossa hän saa tietää tämän olevan huumepoliisi.


title: Weeds

text: Kaudella seurataan myös Nancyn perhe-elämää sekä hänen ystävänsä Celia Hodesin elämää. Celian elämä on tullut karikkoiseen vaiheeseen, kun hänellä on pettävä aviomies, kapinoivat lapset sekä rintasyöpä.


title: Weeds

text: Toisella kaudella Nancy perustaa pienen bisneksen Doug Wilsonin, Conradin ja lankonsa Andy Botwinin kanssa. Celia pyrkii kaupunginvaltuustoon. Hän saa paikan ja päättää tehdä kaupungista päihteettömän alueen. Myöhemmin Peter kertoo Nancylle, että hän tietää tämän olevan huumediileri. Turvatakseen bisneksensä, Nancy menee Peterin kanssa naimisiin, jotta tämä ei pidättäisi häntä. Kauden lopussa Peter päättää pettää Nancyn ja käskee tämän tekemään kaupan tunnetun ostajan kanssa, mutta kauppa menee monien petoksien saattamana pahasti pieleen.


title: Weeds

text: Kolmannella kaudella Nancy on suurissa veloissa eräälle huumejengille ja yrittää epätoivoisesti pitää elämänsä kasassa. Celia saa tietää Nancyn olevan huumediileri, mutta liittyy myöhemmin mukaan tämän toimintaan. Silas alkaa myydä kannabista uuden tyttöystävänsä Taran kanssa. Shane ja Isabelle ystävystyvät. Andy ryhtyy erikoiseksi pornotähdeksi. Kristillinen naapurikunta aikoo levittäytyä Agresticiin, ja hankkeen kehittelijällä on juttua niin Celian kuin Nancynkin kanssa. Doug on kateellinen ja yrittää sabotoida hankkeen toteutumista. Nancya aletaan uhkailla monesta suunnasta liiketoimintansa takia, mikä johtaa lopulta valtavaan tulipaloon, joka leviää koko lähiöön.


title: Weeds

text: Neljännellä kaudella Nancy joutuu jättämään naapurustonsa ja jatkaa San Diegon ja Tijuanan rajalla entistä suuremmaksi käyviä bisneksiään. Hän aloittaa suhteen Tijuanan pormestari Esteban Reyesin kanssa, joka on itsekin mukana huumebisneksissä. Doug ja Andy ryhtyvät siirtolaisten salakuljettajiksi. Silas ryhtyy kehittelemään omaa ruohobisnestään. Shane alkaa kaveerata kahden tytön kanssa. Celiasta tulee huumeaddikti. Nancy työskentelee äitiyskaupassa, joka on kulissi huumeiden laittomalle kaupalle. Kaupan alla on Tijuanaan vievä tunneli, jonka välityksellä toimitetaan huumeiden lisäksi myös aseita ja prostituoituja. Nancy päättää kertoa tunnelista DEA:lle, mikä myöhemmin paljastuu Estebanille. Ennen kuin Esteban ehtii tehdä mitään kostaakseen Nancylle, tämä kertoo olevansa raskaana.


title: Weeds

text: Viidennellä kaudella Nancy odottaa lasta Estebanille, joka on yhä katkera Nancyn petturuudesta. Hän käskee työntekijöidensä vahtia Nancya. Sillä välin Silas ja Doug perustavat oman huumeyrityksensä, Shane viettää aikaa yhden Nancyn henkivartijan kanssa, Celia yrittää sinnitellä piloille menneen elämänsä kanssa ja Andy kiinnostuu Nancyn lääkäristä Audrasta. Nancy synnyttää pojan, Stevien, ja menee naimisiin Estebanin kanssa. Myöhemmin Estebanin kampanjaan kuuluva Pilar Zuazo yrittää manipuloida Estabania jättämään Nancyn, jotta tämä ei vaikuttaisi heidän poliittiseen uraansa. Pilar lähettää salamurhaajan tappamaan Nancyn, mutta Shane saakin ampumahaavan käteensä. Saatuaan tietää Pilarin olleen tapahtuneen takana, Nancy pyytää entistä bisneskumppaniaan Guillermoa tapattamaan Pilarin. Sillä välin Andy alkaa suunnitella tulevaisuutta Audran kanssa, Silas ja Shane tekevät tuttavuutta Estebanin tyttären kanssa ja Celia kokoaa omaa huumetiimiänsä, kuten Nancy aiemmilla kausilla. Kauden lopulla Pilar kertoo Nancylle, että Guillermo työskentelee hänelle, ja hän uhkaa tappaa Shanen ja Silasin. Kesken keskustelun, Shane iskee Pilarin mailalla kuoliaaksi.


title: Weeds

text: Shanen tapettua Pilarin, Nancy pakenee jälleen perheensä kanssa Esteban ja FBI kannoillaan. He ottavat uudet henkilöllisyydet ja majoittuvat Seattleen aloittaakseen uuden elämän. Perhe alkaa valmistaa hasista tienatakseen rahaa. Myöhemmin Estebanin kätyrit jäljittävät heidät Dougin avulla ja sieppaavat Shanen. Nancy onnistuu kuitenkin pelastamaan poikansa ja pakenee perheensä sekä Dougin kanssa. He hankkivat suuren asuntoauton, jolla he kiertävät maata pohtien samalla tulevaisuuttaan. Heidän tiensä johtaa Nancyn kotikunnille. Silas tapaa Nancyn vanhan koulututun, joka lopulta paljastuu hänen oikeaksi isäkseen. Nancy kohtaa journalistin, joka tekee juttua hänestä ja hänen rikollisesta menneisyydestään. Hän antaa tälle tietoja rahaa vasten saadakseen väärennetyt passit ja päästäkseen perheensä kanssa Kööpenhaminaan, mutta Esteban ja Guillermo löytävät hänet. Esteban vaatii saada poikansa itselleen ja Shanen vastuuseen Pilarin murhasta sekä aikoo murhata Nancyn. Kun muu perhe nousee lentokoneeseen, Nancy päättää jäädä Stevien kanssa Estebanin luo. Astuessaan ulos lentokentältä, FBI on heitä vastassa ja Nancy tunnustaa heille tappaneensa Pilarin.


title: Weeds

text: Nancy on viettänyt kolme vuotta vankilassa, kunnes hänet vapautetaan ja asutetaan tarkasti valvottavaksi "puolimatkan krouviin" (halfway house) New York Cityyn, missä hänen tulee viettää loput tuomiostaan. Kun muu perhe saa kuulla Nancyn vapautuksesta, he muuttavat Kööpenhaminasta New Yorkiin. Silas on yhä katkera saatuaan tietää totuuden biologisesta isästään. Doug saa työpaikan vanhan koulututtunsa yhtiöstä, josta myös Nancy joutuu ottamaan avustajan pestin. Stevie on asunut viimeiset kolme vuotta Nancyn Jill-siskon luona, joka kertoo haluavansa pojan huoltajuuden. Epätoivoinen Nancy ajautuu jälleen myymään marihuanaa ja ottamaan yhteyttä Heylia Jamesiin, jonka kanssa hän aloittaa jälleen bisneksen.


title: Mestis-kausi 2005–2006

text: Kausi 2005–2006 oli Mestiksen 6. kausi. Sarja pelattiin 11 joukkueen sarjana, koska KalPa nostettin edellisen kauden päätteeksi SM-liigaan. Suomen alle 20-vuotiaiden maajoukkue pelasi yhden ottelun jokaista seuraa vastaan.


title: Mestis-kausi 2005–2006

text: Kahdeksan parasta pudotuspeleihin, kaksi heikointa Mestiskarsintaan.


title: Mestis-kausi 2005–2006

text: Mestiksen karsintasarjaan osallistui Mestiksen joukkueista Kokkolan Hermes, sekä Suomi-sarjan kolme parasta. Järvenpään Haukat luopui sarjapaikastaan ilman karsintoja. Joukkueiden kesken pelattiin kaksinkertainen sarja.


title: Mestis-kausi 2005–2006

text: HeKi, SaPKo ja KooVee nousivat Mestikseen. Hermes putosi Suomi-sarjaan. Haukkojen edustusjoukkue lakkautettiin eikä se osallistunut seuraavana kautena Suomi-sarjaan.


title: Signe Relander

text: Signe Relander (o.s. Österman, 19. elokuuta 1886 Helsinki – 31. toukokuuta 1962 Helsinki) oli Suomen tasavallan presidentti Lauri Kristian Relanderin puoliso. Rouva Relander oli kuuluisa kauneudestaan ja tyylikkyydestään. Hänet tunnettiin aikanaan myös nuorimpana presidentin puolisona ennen Jenni Haukiota. Signe Relanderin sanotaan auttaneen miehensä presidentiksi valintaa, sillä suomenruotsalainen vaimo sai RKP:n valitsijamiehet äänestämään Maalaisliiton Relanderia – tosin vastaehdokas Risto Rytin Gerda-vaimo oli myös suomenruotsalainen.


title: Signe Relander

text: Signe Relander katsoi tasavallan presidentin puolison roolin ainoastaan edustukselliseksi, eikä koskaan ottanut julkisesti kantaa poliittisiin kysymyksiin.


title: Signe Relander

text: Lihakauppiaan tytär Signe Österman nai 1906 nuoren agronomin Lauri Kristian Relanderin, jonka oli tavannut viisi vuotta aiemmin. Pari sai kaksi lasta, Maja-Lisan (1907–1990) ja Ragnarin (1910–1970).


title: China Southern Airlines

text: China Southern Airlines (中国南方航空公司) (, , ) on kiinalainen lentoyhtiö, jonka kotipaikka on Guangzhoussa Guangdongin maakunnassa. Yhtiö lentää sekä maan sisäisiä, alueellisia että kansainvälisiä lentoja. Se on Kiinan suurin lentoyhtiö laivaston koolla ja matkustajien määrällä mitattuna.


title: Normand Rochefort

text: Normand Rochefort (s. 28. tammikuuta 1961, Quebec City, Quebec) on entinen jääkiekkoilija.


title: Askim

text: Askim on kunta ja sen keskustaajamakaupunki Norjassa Østfoldin läänissä noin 50 kilometriä Oslosta etelään. Kunnan läpi virtaa Norjan pisin joki Glomma. Nimi Askim on yhdistelmä sanoista saarni () ja koti ().


title: Askim

text: Askim kehittyi 1900-luvulla maanviljelysalueesta teollisuuspaikkakunnaksi, jossa on kaivostoimintaa, voimalaitoksia Glomma-joessa, sekä kumi- ja lasiteollisuutta. Se sai kaupunkioikeudet vuonna 1996.


title: Askim

text: Askim on tunnettu siitä, että siellä käytiin Langnes skansen -niminen taistelu 9. elokuuta 1814. Langnesin vallituksen taistelu oli osa Ruotsin ja Norjan välillä käytyä sotaa. Sodan seurauksena Norja ja Ruotsi muodostivat personaaliunionin vuosiksi 1814–1905, ja mailla oli yhteinen kuningas.


title: Askim

text: Askim on alueensa palvelutoiminnan ja kaupan keskus. Kaupungissa on muun muassa kylpylä, kulttuuritalo, lukio, kirjasto, elokuvateatteri, rautatieasema ja museo. Eurooppatie E-18 vie kaupungin läpi. Tammikuussa 2013 tehdyn väestönlaskennan mukaan Askimin kunnassa oli 15 315 asukasta.


title: Askim

text: Askim on Vantaan ystävyyskaupunki.


title: Osoitin (graafinen käyttöliittymä)

text: Osoitin eli hiiriosoitin ( tai "mouse pointer") on tietoteknisen laitteen graafiseen käyttöliittymään kuuluva symboli, jota käyttäjä voi liikuttaa osoitinlaitteella, kuten hiirellä, ja jonka avulla voi osoittaa ja valita näytössä olevia elementtejä, kuten kuvakkeita tai hypertekstin linkkejä. Käyttöliittymässä elementtiä "osoitetaan" siirtämällä osoitin sen kohdalle, jolloin sekä osoittimen että osoitettavan elementin ulkoasu saattaa muuttua. Kun elementti "valitaan" (tyypillisesti hiirellä napsauttamalla eli klikkaamalla), elementti toimii sille ominaisella tavalla tai sitä voi käsitellä.


title: Osoitin (graafinen käyttöliittymä)

text: Osoitinta kutsutaan myös "kursoriksi", mutta oikeastaan kursori eli kohdistin on osoittimen erikoistapaus, joka osoittaa, mihin kohtaan käyttöliittymässä voi syöttää tekstiä. Graafisessa käyttöliittymässä voi olla samanaikaisesti sekä osoitin että kohdistin, joten on tärkeää pystyä erottamaan ne toisistaan käsitteellisesti. Kohdistinta voidaankin joskus kutsua tekstikursoriksi tai tekstiosoittimeksi, jottei se sekaantuisi hiiriosoittimeen.


title: Osoitin (graafinen käyttöliittymä)

text:
Tyypillisesti osoitin näyttää ylävasemmalle osoittavalta nuolelta, jonka suhteellisen kookkaan kärjen vasen reuna on pystysuora eli 90 asteen kulmassa ja oikea reuna 45 asteen kulmassa. Osoitinsymboli voi kuitenkin muuttua sen mukaan, millaisessa kohdassa käyttöliittymää osoitin on ja millaista elementtiä sillä osoitetaan. Esimerkiksi käden näköinen osoitin ilmentää, että osoitettavaan elementtiin voi kuvaannollisesti tarttua, ja sojottava etusormi hyperlinkin kohdalla, että linkkiä napsauttamalla pääsee siirtymään tekstissä toiseen kohtaan tai kokonaan toiseen tekstiin. Sen sijaan muokattavissa tai kopioitavissa olevan tekstin kohdalla osoitin tapaa muistuttaa niin sanotun I-palkin poikkileikkausta eli pystyviivaa, jossa on lyhyet pääteviivat. Joissain sovellusohjelmissa voi olla käytössä laaja kirjo muunkinlaisia osoitinsymboleita. Usein tietokoneen käyttäjä voi myös valita kuhunkin tarkoitukseen mieleisensä symbolin käyttöjärjestelmän omista asetuksista tai ladata Internetistä uusia symboleja.
Koska käyttöliittymät ovat tulleet entistä monipuolisemmiksi ja näyttöruutujen koot vaihtelevat pienestä mobiililaitteen näytöstä suuriin tauluihin, osoittamisen ja valitsemisen tehokkuus ja tarkkuus on käyttäjän kannalta tärkeää. Myös osoittimen symbolin suunnalla ja muodolla on merkitystä, sillä tutkimuksissa on havaittu, että nuoliosoitinta on luontevampaa liikuttaa nuolen suuntaisesti kuin sen vastaisesti, ja oikeakätiset käyttävät hiirellä tehokkaammin vasemmalle kuin oikealle kallistunutta nuoliosoitinta. Tehokkaimmaksi ainakin tietynlaisissa käyttötilanteissa on kuitenkin havaittu suuntaukseltaan täysin neutraali osoitin.


title: Osoitin (graafinen käyttöliittymä)

text: Tavanomaisessa osoittimessa on aktivaatioalueena yksi piste (). Sellaisille käyttäjille, joiden motoriset ja kognitiiviset kyvyt saattavat olla heikentyneet, on suunniteltu alueosoittimia (), jotka eivät vaadi käyttäjältä yhtä suurta tarkkuutta kuin tavanomaiset osoittimet. Alueosoittimien aktivaatioalue on tavallista suurempi, ja niiden on todettu helpottavan osoittamista erityisesti silloin, kun osoitettava alue on pieni, esimerkiksi kapea kahden pikselin viiva. Alueosoitinten kanssa voidaan myös käyttää niin sanottuja tahmeita kuvakkeita (), joissa aktivaatioalueen käyttäytyminen muuttuu sen mukaan, onko osoitin lähestymässä kohdetta vai liikkumassa siitä poispäin. Vaikeasti liikuntarajoitteiset voivat käyttää osoittimen liikuttamiseen tai osoittamiseen osoitinlaitteen sijasta esimerkiksi ääneen, silmänliikkeisiin tai EEG-signaaliin perustuvaa ohjausta.


title: Osoitin (graafinen käyttöliittymä)

text: Yhdysvaltalainen Ivan Sutherland kehitti vuonna 1963 väitöskirjatyössään yhden ensimmäisistä graafisista käyttöliittymistä, valokynällä ohjattavan "Sketchpadin". Ensimmäisen tietokonehiiren esitteli vuonna 1968 yhdysvaltalainen Douglas C. Engelbart tutkimusryhmineen silloisessa Stanfordin yliopiston tutkimuslaitoksessa (nykyään SRI International). Havaintoesityksessä Engelbartin hiirellä ohjaama osoitin (josta hän käytti nimitystä "bug", ötökkä) näytti suoraan ylöspäin osoittavalta nuolelta, mutta kun Xeroxin Palo Alton tutkimuskeskuksessa alettiin 1970-luvulla kehitellä kaupallisesti hyödynnettävää graafista käyttöliittymää, pystysuoran nuolen todettiin erottuvan matalan resoluution näytöissä huonosti, joten osoitinnuoli käännettiin hieman vinoon asentoon. Järjestelmällistä käytettävyysvertailua ei tiettävästi tehty, vaan nuoli suunnattiin ylävasemmalle, koska se tuntui kehittäjistä luontevimmalta vaihtoehdolta.


title: Ellen Svinhufvud

text: Ellen Svinhufvud (o.s. Timgren, 23. joulukuuta 1869 Turku – 24. elokuuta 1953 Luumäki) oli kihlakunnantuomari, senaattori, sittemmin Suomen tasavallan presidentti Pehr Evind Svinhufvudin (1861–1944) puoliso. He menivät naimisiin 1889, ja heille syntyi kuusi lasta. Vuonna 1914 rouva Svinhufvud seurasi miestään Siperiaan karkotusmatkalle ja kävi siellä sen jälkeen kolme kertaa. Vuoden 1918 kapinan puhjettua Ellen Svinhufvud pakeni kapinallisten valtaamasta Helsingistä ja matkusti Luumäelle luotettujen ihmisten avustamana. Svinhufvudien kotitalo oli vuodesta 1908 lähtien Luumäellä Kotkaniemi, joka avattiin museoksi vuonna 2000. Ellen Svinhufvud piti Kotkaniemessä täysihoitolaa miehensä karkotuksen aikana. Ellen Svinhufvud asui Kotkaniemessä kuolemaansa eli vuoteen 1953. Alun perin kaupunkilainen Ellen Svinhufvud kehitti ja piti Kotkaniemen tilalla huomattavan laajaa puutarhaa ja kasvimaata sekä kasvatti eläimiä, joista kanat ja lampaat tunnetaan parhaiten.


title: Ellen Svinhufvud

text: Svinhufvudit puhuivat keskenään ruotsia, mutta lapset opetettiin suomenkielisiksi. Svinhufvudien lapsia olivat Pehr Yngve 1890–1991, Ilmo Gretel (myöh. Sommar) 1892–1969, Aino Mary (myöh. Alfthan) 1893–1980, Eino Gustaf 1896–1938, Arne Bertel 1904–1942 ja Veikko Eivind 1908–1969.


title: Ellen Svinhufvud

text: Kahvikutsuillaan Helsingissä rouva tarjosi Konditoria Stellan valmistamaa mantelipohjista ja kahvinmakuisesta kreemistä valmistettua kakkua, joka tunnetaan 1930-luvulta lähtien nimellä Ellen Svinhufvudin kakku..


title: Frankfurt (Oder)

text: Frankfurt (Oder) (esiintyy myös muodoissa Frankfurt an der Oder, Frankfurt/Oder tai lyhyemmin Frankfurt) on kaupunki Brandenburgin osavaltiossa Saksassa noin 85 kilometriä Berliinistä itään. Kaupunki sijaitsee Puolan rajalla, ja toisen maailmansodan myötä Frankfurt menetti Oderjoen itäpuolella sijaitsevat esikaupunkinsa ("Dammvorstadt") Puolalle, jossa näistä muodostettiin Słubicen kaupunki. Asukkaita Frankfurtissa oli 58 193 vuoden 2016 lopussa.


title: Frankfurt (Oder)

text: Kaupungin merkittävin jalkapallojoukkue on FC Viktoria Frankfurt.


title: Tuulieroosio

text: Tuulieroosio eli eolinen eroosio on tuulen aiheuttamaa maaston rapautumista. Tuulen lennättämä hiekka voi muokata kallioita (esimerkiksi Egyptin sienikalliot). Nopein tuulieroosion muoto on hiekka-aavikoiden tai hiekkarantojen dyynien jatkuva muodonmuutos. Tuulieroosiota esiintyy eniten alueilla, joilla on vähän tai ei yhtään kasvillisuutta, varsinkin kuivilla seuduilla. Tuuli kuluttaa kuljettamalla (lössimaa), hiomalla (sienikalliot), lajittelemalla sekä kasaamalla (dyynit) ainesta.


title: Tuulieroosio

text: Tuulieroosio on tehokkainta sellaisilla alueilla, missä kasvipeite ei suojaa maanpintaa, esimerkiksi aavikoilla, kylmillä kasvittomilla alueilla, rannoilla sekä paikoilla, joista ihmisen toiminnan takia kasvipeite on hävinnyt. Saharan autiomaa on pääosin niin sanottua puhallettua kivikenttää. Tuulen aiheuttama kulutus on voimakkainta aavikoilla, missä kuljetettavana on paljon hiekkaa, sekä muuta kuivaa maa-ainesta.


title: Tuulieroosio

text: Tuulieroosion vaikutuksia mitataan käyttäen apuna muun muassa ilmakuvia ja kenttätutkimusta, sekä kasvipeitteen muutoksia voidaan seurata myös käyttämällä aikaisempia tietoja, ilma- ja satelliittikuvia.


title: Georgie Henley

text: Georgina "Georgie" Laura Henley (s. 9. heinäkuuta 1995 Ilkley, Yorkshire, Englanti) on lapsinäyttelijä, joka teki elokuvadebyyttinsä vuonna 2005 Lucy Pevensien roolissa "" -elokuvassa.


title: Georgie Henley

text: Hänellä on kaksi vanhempaa sisarta: Rachael Henley ja Laura Henley. Hänen vanhempansa ovat Helen ja Mike Henley.


title: Georgie Henley

text: Ennen Narnia-aikaa hän kävi muiden lasten tavoin paikallista koulua kotipaikkakunnallaan. Vapaalla hän harrastaa teatteria teatteriryhmässä. Hän päätyi koekuvauksiin, kun hänen teatteriryhmänsä ohjaaja kuuli, että erääseen elokuvaan etsittiin lapsinäyttelijöitä. Hän otti yhteyttä elokuvan roolittajaan. Hänen sinnikkään taivuttelunsa ansiosta roolittaja saapui Ilkleyn kylään kuvaamaan lapsia. Georgie Henley pyydettiin jatkokuvauksiin, ja pian hän oli koneessa matkalla Uuteen-Seelantiin elokuvaa kuvaamaan.


title: Georgie Henley

text: Vuonna 2005


title: Georgie Henley

text: Vuonna 2006


title: Kinešma

text: Kinešma () on kaupunki Venäjällä. Kinešma sijaitsee Ivanovon alueella, noin 400 kilometriä Moskovasta koilliseen, Volga-joen varrella.


title: Kinešma

text: Vuoden 2010 väestönlaskennassa Kinešman asukasluku oli 88 164.


title: Kinešma

text: Kinešma on Vantaan ystävyyskaupunki.


title: Gudermannin funktio

text: Gudermannin funktio eli hyperbolinen amplitudi on erikoisfunktio, joka yhdistää trigonometriset funktiot hyperbolisiin funktioihin ilman kompleksilukujen käyttöä. Gudermannin funktion käänteisfunktio kuvaa leveyspiirin kuvautumista kartan formula_1-akselille yleisesti käytetyssä Mercatorin karttaprojektiossa. Funktio on nimetty saksalaisen matemaatikon Cristoph Gudermannin (1798 – 1852) mukaan.


title: Gudermannin funktio

text: Gudermannin funktio, formula_2, määritellään


title: Gudermannin funktio

text: Gudermannin funktion käänteisfunktio on vastaavasti


title: Gudermannin funktio

text: Gudermannin funktio on pariton, sillä


title: Gudermannin funktio

text: Sillä on myös kaksi asymptoottia


title: Gudermannin funktio

text: Yhteys trigonometristen ja hyperbolisten funktioiden välillä


title: Gudermannin funktio

text: ja lisäksi


title: Gudermannin funktio

text: Eksponenttifunktioon Gudermannin funktiolla on yhteys


title: Gudermannin funktio

text: Funktion ja sen käänteisfunktion derivaatat ovat


title: Gudermannin funktio

text: Gudermannin funktio yleistyy suoraan kompleksilukuargumenteille. Puhtaasti imaginääriselle argumentille on voimassa


title: Matte Yehuda

text: Matte Yehuda () on piirikunta Jerusalemin lähellä Israelissa. Asukkaita Matte Yehudassa on noin 26 000. Matte Yehuda on ollut Vantaan ystävyyskaupunki jo vuodesta 1967.


title: Salgótarján

text: Salgótarján [] on kaupunki Unkarissa. Salgótarján sijaitsee Pohjois-Unkarissa, Nógrádin läänissä, lähellä Slovakian rajaa. Asukkaita Salgótarjánissa on 38 207 (vuonna 2009) ja kaupungin pinta-ala on 100,84 neliökilometriä.


title: Salgótarján

text: Salgótarján on Vantaan ystävyyskaupunki.


title: Vanity Fair (lehti)

text: Vanity Fair on yhdysvaltalainen aikakauslehti, jonka aiheisiin kuuluvat kulttuuri, muoti ja politiikka. Lehteä julkaisee Condé Nast Publications. Sekä lehden artikkelit että kansikuvat ovat aika ajoin herättäneet julkista keskustelua.


title: Vanity Fair (lehti)

text: Lehti sai alkunsa vuonna 1913 nimellä Dress and Vanity Fair. Seuraavana vuonna lehti alkoi ilmestyä nykyisellä nimellään − samannimisiä lehtiä oli tosin ollut aiemminkin, tunnetuimpana brittiläinen Vanity Fair vuosilta 1868−1914. Lehti menestyi hyvin aina 1930-luvun lamaan saakka. Tuolloin se yhdistettiin saman julkaisijan Vogueen. Lähes 50 vuoden tauon jälkeen Vanity Fairia alettiin julkaista uudestaan vuonna 1983.


title: Vanity Fair (lehti)

text: Vuonna 1991 Vanity Fair laajeni Yhdysvaltain ulkopuolelle. Tuolloin aloittaneen Britannian Vanity Fairin lisäksi lehdestä julkaistaan kansallista versiosta esimerkiksi Italiassa (2003−) ja Espanjassa (2008−).


title: Seyðisfjörður

text: Seyðisfjörður on kunta Islannissa. Se sijaitsee Islannin itärannikolla, noin 25 kilometriä Egilsstaðirista. Seyðisfjörðurin asukasmäärä on 700. Se on Vantaan on ystävyyskaupunki.


title: Vanity Fair

text: Vanity Fair voi tarkoittaa ainakin seuraavia asioita:


title: Helsingin yliopiston oikeuslääketieteen laitos

text: Oikeuslääketieteen laitos on yksi Helsingin yliopiston lääketieteellisen tiedekunnan laitoksista. Laitoksessa tehdään oikeuslääketieteen alaan kuuluvaa tutkimusta ja koulutusta.


text: Palvelutoimintana tehdään oikeuslääketieteellisiä ruumiinavauksia, kemiallisia määrityksiä ja DNA-analyyseja.


title: Kotkan ruusu (albumi)

text: Kotkan ruusu on Pauli Räsäsen vuonna 2000 "20 suosikkia" -sarjassa julkaistu albumi.


title: Kotkan ruusu (albumi)

text: Kaikki kappaleet sovittanut Kaarlo Valkama, ellei toisin mainittu.


title: Kotkan ruusu (albumi)

text: Kappaleilla 8–16 soittaa Humppa-Veikot.


title: Breda 30

text: Fucile Mitragliatore Breda modello 30 on italialaisesta Breda modello 1924 -pikakivääristä edelleen kehitetty, vuonna 1930 Italian armeijan palveluskäyttöön ottama pikakivääri. Se oli Italian armeijan käytössä Abessinian sotaretkellä ja toisen maailmansodan aikana Pohjois- ja Itä-Afrikassa.


title: Breda 30

text: Breda 30:tä pidetään yleisesti epäonnistuneena aseena. Sen kiinteä, 20 patruunan patruunakammoilla ladattava lipassyöttö oli epäonnistunut ratkaisu, sen tulinopeus oli alhainen ja rekyylitoimisen mekanismin vaatiman patruunoiden öljyvoitelun keräämä lika ja pöly teki siitä hyvin häiriöalttiin. Aseen ongelmat korostuivat varsinkin Pohjois-Afrikan rintamalla.


title: Breda 30

text: Vuonna 1938 Italian armeija siirtyi 7,35×51 mm patruunaan ja pieni määrä Bredoja muunnettiin uudelle patruunalle, mutta Breda modello 1938 -nimen saanutta mallia ei otettu palveluskäyttöön.


title: Claude Lemieux

text: Claude Lemieux (s. 16. heinäkuuta 1965 Buckingham, Québec, Kanada) on kanadalainen entinen jääkiekkoilija, joka pelasi National Hockey Leaguessa vuosina 1983–2003 ja vuonna 2009. Lemieux on yksi harvoista pelaajista, jotka ovat voittaneet NHL:n Stanley Cup -mestaruuden kolmen eri seuran riveissä. Lisäksi hän on yksi harvoista pelaajista, jotka ovat voittaneet Cupin heti tulokaskaudellaan. Muita tällaisia pelaajia ovat muun muassa Jaromir Jagr, Teuvo Teräväinen, Scott Gomez, Cam Ward ja Tyler Seguin. Lemieux on valittu NHL:n vihatuimmaksi pelaajaksi.


title: Claude Lemieux

text: Kaudeksi 1982–1983 Lemieux siirtyi QMJHL-junioriliigan Trois-Rivières Draveurs -joukkueeseen. Kauden jälkeen Montreal Canadiens varasi Lemieux'n NHL:ään. Lemieux aloittikin kauden 1983–1984 NHL:ssä, mutta hänet lähetettiin takaisin QMJHL:ään kahdeksan pelin jälkeen Verdun Juniors -joukkueeseen.


title: Claude Lemieux

text: Verdunissa Lemieux pelasi kaudet 1983–1985. Ensimmäisen kautensa jälkeen hänet valittiin QMJHL:n kakkostähdistöön. Toisella kaudella Lemieux teki runkosarjassa 124 pistettä 52 pelissä. Pudotuspeleissä hän onnistui vieläkin paremmin tehden 40 pistettä 14 ottelussa. Lemieux valittiinkin QMJHL:n pudotuspelien parhaimmaksi pelaajaksi.


title: Claude Lemieux

text: Kaudella 1985–1986 Lemieux nousi Montrealin vakiokokoonpanoon pudotuspeleissä. Runkosarjassa hän pelasi vain 10 ottelua NHL:ssä ja 58 AHL:n Sherbrooke Canadiensissa. Pudotuspeleissä Lemieux oli auttamassa kuitenkin Montrealia Stanley Cup -voittoon tekemällä 10 maalia 20 playoff-ottelussa. Lemieux'n maaleista neljä oli ottelun voittomaaleja.


title: Claude Lemieux

text: Montrealissa Lemieux pelasi kauteen 1989–1990 asti. Parhaalla Montreal-kaudellaan 1987–1988 Lemieux teki 31 maalia 78 pelissä. Montrealissa Lemieux'n maine sikamaisena pelaajana alkoi jo kasvaa. Pudotuspeleissä keväällä 1989 hän puri Calgary Flamesin Jim Peplinskiä sormeen.


title: Claude Lemieux

text: Ennen kauden 1990–1991 alkua Lemieux kaupattiin New Jersey Devilsiin vaihdossa Sylvain Turgeoniin. New Jerseyssä Lemieux pelasi viisi kautta ja voitti yhden Stanley Cupin. Kaudella 1991–1992 Lemieux teki runkosarjassa 41 maalia ja kaudella 1992–1993 81 pistettä. Hän oli kuitenkin parhaimmillaan pudotuspeleissä. Kaudella 1993–1994 New Jersey hävisi konferessifinaalissa tulevalle Stanley Cup -voittaja New York Rangersille seitsemässä ottelussa. Lemieux teki 18 pistettä 20 ottelussa. Seuraavalla kaudella New Jersey voitti historiansa ensimmäisen Stanley Cupin. Lemieux palkittiin pudotuspelien parhaana pelaajana oltuaan playoffien paras maalintekijä 13 maalillaan.


title: Claude Lemieux

text: Colorado Avalanche hankki Lemieux'n ennen kauden 1995–1996 alkua. New Jersey kauppasi Lemieux'n ensin New York Islandersiin vaihdossa Steve Thomas. Islandersista Lemieux siirrettiin Coloradoon vaihdossa Wendel Clarkiin. Ensimmäisellä Colorado-kaudellaan Lemieux voitti jo uransa kolmannen Stanley Cupinsa. Hänestä tuli neljäs pelaaja, joka on voittanut NHL-mestaruuden kolmessa eri joukkueessa. Aiemmin vastaavaan ovat yltäneet Al Arbour, Larry Hillman ja Gord Pettinger. Lemieux aiheutti pudotuspeleissä Detroit Red Wingsin Kris Draperille useita murtumia kasvoihin ja aivotärähdyksen taklattuaan tätä takaapäin suoraan vaihtoaition reunaa vasten. Draper joutui kasvoja korjaavaan leikkaukseen ja Lemieux sai kahden ottelun pelirangaistuksen. Taklaus aiheutti pitkän vihanpidon Detroitin ja Coloradon välille.


title: Claude Lemieux

text: New Jersey Devils hankki Lemieux'n takaisin joukkueeseensa kesken kauden 1999–2000 vaihdossa Brian Rolstoniin. Kauppa kannatti, sillä New Jersey voitti Stanley Cupin. Lemieux nousi 19 voittomaalillaan kautta aikojen pudotuspelitilastoissa Wayne Gretzkyn jälkeen toiseksi ohi Maurice Richardin. Phoenix Coyotes teki sopimuksen Lemieux'n kanssa kesällä 2000. Phoenixissa hän pelasi reilut kaksi kautta. Pudotuspelimenestystä halunnut Dallas Stars hankki Lemieux'n Phoenixista kauden 2002–2003. Vaihdossa Dallas joutui luopumaan Scott Pellerinista ja yhdestä varausvuorosta. Lemieux ei jatkanut NHL:ssä enää kauden jälkeen. Kaudella 2003–2004 hän pelasi Sveitsin liigan EV Zugissa, mutta lopetti kesken kauden.


title: Claude Lemieux

text: Lemieux teki paluun NHL-kaukaloihin kaudella 2008–2009. Hän ehti pelata pari ottelua China Sharksissa Aasian liigassa, kunnes teki marraskuussa koesopimuksen San Jose Sharksin kanssa. Lemieux aloitti AHL-liigan Worcester Sharksissa. Ensimmäisen NHL-ottelunsa Lemieux pelasi 20. tammikuuta 2009 lähes kuuden vuoden tauon jälkeen, kun hän pelasi San Josen kokoonpanossa Vancouver Canucksia vastaan. Hän pelasi loppukaudella 2008–2009 yhteensä 18:ssa NHL:n runkosarjaottelussa ja yhdessä pudotuspeliottelussa. Lemieux lopetti uransa kauden jälkeen.


title: Claude Lemieux

text: Clauden veli Jocelyn Lemieux on myös entinen NHL-laitahyökkääjä. Mario Lemieux ei ole sukua Claudelle ja Jocelynille. Clauden poika Brendan Lemieux pelaa Winnipeg Jetsissä.


title: Saksan demokraattisen tasavallan markka

text: Saksan demokraattisen tasavallan markka () oli Saksan demokraattisen tasavallan eli DDR:n rahayksikkö. Se otettiin käyttöön Neuvostoliiton Saksan miehitysvyöhykkeellä vuonna 1948. Vuoteen 1964 se tunnettiin nimellä "Deutsche Mark", Saksan markka, vuoteen 1967 "Mark der Deutschen Notenbank" ja siitä eteenpäin "Mark der DDR". Arkikielessä se tunnettiin vain markkana ja lännessä nimellä "Ostmark" (”itämarkka”). Markka jakaantui sataan penniin (Pfennig). Sen valuuttakoodi oli DDM.


title: Saksan demokraattisen tasavallan markka

text: Saksan demokraattisen tasavallan markka oli ei-vaihdettava valuutta. Sen vieminen ulos maasta oli kiellettyä, eikä sen takia ollut olemassa virallista vaihtokurssia. 1. heinäkuuta 1990, noin kolme kuukautta ennen Saksan jälleenyhdistymistä, perustettiin valuuttaliitto Saksan liittotasavallan kanssa, ja Saksan markasta tuli DDR:n rahayksikkö sen loppukuukausien ajaksi.


title: Saksan demokraattisen tasavallan markka

text: Monet kolikoista oli valmistettu alumiinista.


title: William Makepeace Thackeray

text: William Makepeace Thackeray (1811 Kalkutta, Intia – 1863 Lontoo, Britannia) oli brittiläinen kirjailija ja satiirikko. Hän on viktoriaanisen romaanin keskeisimpiä edustajia. Thackerayn merkittävin romaani on "Turhuuden turuilla" (1847–1848).


title: William Makepeace Thackeray

text: Thackeray syntyi vuonna 1811 Intiassa englantilaisen virkamiehen poikana mutta sai yliopistollisen koulutuksen Englannissa. Opintojensa jälkeen hän asui ensin Saksassa ja sen jälkeen muutaman vuoden Pariisissa, missä hän työskenteli lehtimiehenä ja piirtäjänä.


title: William Makepeace Thackeray

text: Thackerayn esikoisromaani "The Luck of Barry Lyndon" (1844) on veijariromaanin perinteitä noudattava historiallinen kertomus miehestä ja hänen seikkailuistaan naismaailmassa. Thackeray kirjoitti samoihin aikoihin myös satiirisia luonnekuvia pilalehti "Punchin" sivuille. Nämä ilmestyivät myöhemmin yhtenäisenä teoksena.


title: William Makepeace Thackeray

text: Thackerayn merkittävin romaani on "Turhuuden turuilla" (1847–1848). Se on laajamittainen kuvaus englantilaisesta yhteiskunnasta, lähinnä ylemmästä keskiluokasta, muutaman vuosikymmenen takaa. Tämän romaanin jälkeen Thackeray julkaisi vielä muutaman romaanin sekä esseitä, kunnes kuoli äkillisesti vuonna 1863. Esseitään hän julkaisi perustamansa aikakauslehden sivuilla.Stanley Kubrickin ohjaama elokuva "Barry Lyndon" (1975) pohjautuu Thackerayn romaaniin "The Luck of Barry Lyndon" (1844).


title: Suomalais-Ugrilainen Seura

text: Suomalais-Ugrilainen Seura () on suomalainen tieteellinen seura. Se on perustettu vuonna 1883 Helsingissä professori Otto Donnerin aloitteesta. Sääntöjensä mukaan seura pyrkii edistämään suomalais-ugrilaisten ja ns. altailaisten kielten sekä näitä kieliä puhuvien kansojen ja niiden kulttuurien tutkimusta.


title: Suomalais-Ugrilainen Seura

text: Suomalais-Ugrilainen Seura on perinteikkäimpiä ja merkittävimpiä suomalaisia humanistisia tieteellisiä seuroja. Vuoden 2006 lopussa seuralla oli noin 800 jäsentä, jotka jakaantuvat vakinaisiin jäseniin, kunniajäseniin, ulkojäseniin ja lahjoittajajäseniin. Seura pitää kokouksia Helsingissä Tieteiden talossa joka kuukauden kolmas perjantai kello 18:15. Kuukausikokouksissa pidetään jokin seuran tutkimusalaan kuuluva esitelmä ja käsitellään yleisiä asioita. Seura jakaa myös vuosittain kaksi tieteellistä apurahaa. Vuosikokous pidetään M. A. Castrénin syntymäpäivänä 2.12. Vuonna 2010 seuran esimies on Helsingin yliopiston suomalais-ugrilaisen kielentutkimuksen professori Ulla-Maija Forsberg.


title: Suomalais-Ugrilainen Seura

text:
Nykyisin seuran merkittävin toimiala on julkaisutoiminta. Seura julkaisee useita tieteellisiä sarjoja, joista vanhin on monografiasarja "Suomalais-Ugrilaisen Seuran Toimituksia" ("Mémoires de la Société Finno-Ougrienne", 258 nidettä), jota on julkaistu vuodesta 1890 saakka. Muita julkaisuja ovat mm. sanakirjasarja "Lexica Societatis Fenno-Ugricae", aikakausjulkaisu "Finnisch-Ugrische Forschungen" (59 nidettä) sekä "Suomalais-Ugrilaisen Seuran Aikakauskirja" ("Journal de la Société Finno-Ougrienne", 92 nidettä). Lisäksi seura julkaisee sarjaa Apuneuvoja suomalais-ugrilaisten kielten opiskelua varten ("Hilfsmittel für das Studium der Finnisch-Ugrischen Sprachen") sekä sarjaa Kansatieteellisiä julkaisuja ("Travaux ethnographiques de la Société Finno-Ougrienne").
Vuosittain seura julkaisee nykyisin kymmenkunta tieteellistä teosta.


title: Suomalais-Ugrilainen Seura

text: Seuran stipendiaatteihin ovat kuuluneet monet suomalais-ugrilaisen ja altailaisen kielitieteen klassikot, mm. Artturi Kannisto, Kai Donner, G. J. Ramstedt ja Heikki Paasonen. Stipendiaattien keräämien materiaalien toimittaminen ja julkaiseminen ovat olleet seuran keskeistä toimintaa koko 1900-luvun ajan, ja ne ovat keskeinen osa suomalais-ugrilaisen vertailevan kielitieteen ja kansatieteen kansainvälistä perustaa. Venäjän vallankumous 1917 katkaisi keruutoiminnan Venäjällä suomalais-ugrilaisia kieliä puhuvien kansojen keskuudessa, mutta 1990-luvulta alkaen ovat eräät seuran jäseneet jälleen jatkaneet Venäjälle suuntautuvien lingvististen kenttätyömatkojen perinnettä.


title: Suomalais-Ugrilainen Seura

text: Seuran hallussa on merkittävä tieteellinen arkisto, joka on luovutettu Kansallisarkistoon. Tutkimusarkisto koostuu Suomalais-Ugrilaisen Seuran stipendiaattien Venäjältä keräämistä kieli- ja kansatieteellisistä aineistoista.


title: Suomalais-Ugrilainen Seura

text: Suomalais-Ugrilaisen Seuran tukemat tutkijat ja tutkimusmatkat vuosina 1884–1914 tutkimuksen kohteen mukaan:


title: Suomalais-Ugrilainen Seura

text: Volgan varren suomensukuiset kansat


title: Suomalais-Ugrilainen Seura

text: mordva


title: Suomalais-Ugrilainen Seura

text: mari


title: Suomalais-Ugrilainen Seura

text: muinaispermi


title: Suomalais-Ugrilainen Seura

text: komi


title: Suomalais-Ugrilainen Seura

text: udmurtti


title: Suomalais-Ugrilainen Seura

text: saame


title: Suomalais-Ugrilainen Seura

text: mansi


title: Suomalais-Ugrilainen Seura

text: hanti


title: Suomalais-Ugrilainen Seura

text: unkarin csángó-murre


title: Suomalais-Ugrilainen Seura

text: samojedi


title: Suomalais-Ugrilainen Seura

text: tšuudit


title: Suomalais-Ugrilainen Seura

text: itämerensuomalaiset kielet


title: Suomalais-Ugrilainen Seura

text: tšuvassi


title: Suomalais-Ugrilainen Seura

text: tataari


title: Suomalais-Ugrilainen Seura

text: turkkilaismurteet


title: Suomalais-Ugrilainen Seura

text: tunguusilaismurteet


title: Suomalais-Ugrilainen Seura

text: ketin kieli


title: Suomalais-Ugrilainen Seura

text: mongoli ja Mongolia


title: Suomalais-Ugrilainen Seura

text: Siperia


title: Suomalais-Ugrilainen Seura

text: Turkestan


title: Suomalais-Ugrilainen Seura

text: Kiina


title: Burning Heart Records

text: Burning Heart Records on tunnettu Örebrossa Ruotsissa vuonna 1993 perustettu riippumaton levy-yhtiö. Burning Heart tekee tiivistä yhteistyötä kalifornialaisen Epitaph Recordsin kanssa, jolla on oikeudet markkinoida Burning Heartin levyjä Pohjois-Amerikassa. Levy-yhtiö avasi toimipisteen Saksassa Berliinissä vuoden 2003 lopulla.


title: Burning Heart Records

text: Burning Heart julkaisee eurooppalaisia ja etenkin ruotsalaisia yhtyeitä maailmanlaajuisesti. Sen julkaisemia ja sen kautta kuuluisuuteen nousseita yhtyeitä ovat mm. The Hives, Turbonegro, The (International) Noise Conspiracy, Millencolin, No Fun At All ja Refused.


title: Burning Heart Records

text: Levy-yhtiö julkaisee garage- ja punk-yhtyeiden levyjä, mutta on laajentanut valikoimiaan myös grindcoren ja kokeellisen hardcoren kautta poppiin ja skahan. Se on julkaissut myös rap-artistien tuotoksia.


title: Ulla-Maija Forsberg

text: Ulla-Maija Forsberg (o.s. Kulonen; s. 2. elokuuta 1960 Helsinki) on Helsingin yliopiston suomalais-ugrilaisen kielentutkimuksen eli fennougristiikan professori, johon virkaan hänet nimitettiin 1998. Hän oli Helsingin yliopiston päätoiminen ensimmäinen vararehtori 2010–2013, jolloin hän oli virkavapaana professorin virasta. Forsberg on myös Suomalais-Ugrilaisen Seuran esimies. Vuodesta 2016 hän on toiminut Kotimaisten kielten keskuksen johtajana.


title: Ulla-Maija Forsberg

text: Forsberg on ollut suomen etymologisen sanakirjan "Suomen sanojen alkuperän" päätoimittaja. Hän on kansainvälisesti merkittävimpiä obinugrilaisten kielten tutkijoita. Hän on tutkinut suomen ja suomalais-ugrilaisten kielten sanaston etymologiaa ja muun muassa unkarin kielen historiaa. Forsberg on myös hoitanut useita merkittäviä tieteellisiä luottamustoimia. Hän oli 2007–2009 Helsingin yliopiston humanistisen tiedekunnan dekaani. Vuoden 2010 alusta hän on ollut Helsingin yliopiston päätoiminen ensimmäinen vararehtori.


title: Ulla-Maija Forsberg

text: Forsberg sai valtion tiedonjulkistamispalkinnon vuonna 2006 yhdessä Irja Seurujärvi-Karin ja Risto Pulkkisen kanssa toimitetusta kirjasta "The Saami – A Cultural Encyclopedia", joka on ensimmäinen englanninkielinen yleistajuinen yleisteos saamelaisista.


title: Ulla-Maija Forsberg

text: Forsberg valittiin Suomalaisen Tiedeakatemian jäseneksi vuonna 2001.


title: Moninisärotta

text: Moninisärotta eli afrikanniittyrotta ("Mastomys natalensis", aiemmin "Praomys natalensis") on Saharan eteläpuolisessa Afrikassa laajalle levinnyt jyrsijälaji. Sitä pidetään Suomessakin lemmikkieläimenä, ja lemmikkiharrastajat käyttävät siitä nimitystä "natalhiiri".


title: Moninisärotta

text: Lajin ja sen lähisukulaisten luokittelusta on kiistelty pitkään. Aiemmin esimerkiksi pidettiin afrikanniittyrottaa ("Praomys fumatus"/"Myomys fumatus") ja moninisärottaa ("Praomys natalensis") erillisinä lajeina.


title: Moninisärotta

text: Moninisärotan elinympäristöön kuuluvat trooppiset ja subtrooppiset kuivat ja kosteat metsät, kuivat ja kosteat savannit, subtrooppiset ja trooppiset kuivat ja kosteat pensaikot, viljelmät, laitumet, puutarhat ja kaupungit.


title: Moninisärotta

text: Vuonna 1972 huomattiin, että moninisärotta on lassakuumeen luontainen isäntälaji.


title: A Twisted Christmas

text: A Twisted Christmas on Twisted Sisterin viimeinen levy, teemaltaan joululevy. Levyllä ovat vierailijoina muun muassa Doro Pesch (White Christmas) ja Lita Ford (I'll Be Home for Christmas).


title: ANTI-

text: ANTI- on yhdysvaltalaisen Epitaph Recordsin vuonna 1999 perustettu sisar-levy-yhtiö. Epitaphin keskittyessä julkaisemaan pääasiassa punk musiikkia on ANTI-:n tehtävänä ollut julkaista erilaisia musiikki tyylejä hip hopista (Blackalicious), reggaen kautta (Buju Banton) countryyn (Merle Haggard) sekä indieen (Elliott Smith). Suomalaisille tunnetuin ANTI-:lle levyttävä artisti on varmasti Tom Waits. Myös Nick Caven uusi bändi Grinderman julkaisi ensimmäisen levynsä ANTI-:n kautta.


title: Deströyer 666

text: Deströyer 666 on australialainen metalliyhtye, jonka kitaristi K.K. Warslut perusti toukokuussa 1994. Projektin aloitti kitaristi itse, mutta vähän aikaa myöhemmin hän kutsui mukaan muita jäseniä. Soitto on aggressiivista ja usein sanoituksissa puhutaan sodasta, saatanasta ja kristinuskon vihasta.


title: Roco

text: Roco on itävaltalainen pienoisrautatievalmistaja. Se valmistaa kaksikiskojärjestelmän mukaisia vetureita, vaunuja ja kiskoja, mutta myös Märklinin kolmikiskojärjestelmän mukaisia vetureita on valmistuksessa. Roco valmistaa pääosin keskieurooppalaista kalustoa. Sen valikoimiin kuuluu myös suomalainen Sr2-sähköveturi. Suomalaisen esikuvan mukaan valmistettuja vaunuja ei yrityksen mallistossa kuitenkaan ole.


title: Johan Kenkhuis

text: Johan Kenkhuis (7. toukokuuta 1980 Vriezenveen, Overijssel) on alankomaalainen uimari ja olympiamitalisti.


title: Johan Kenkhuis

text: Kenkhuis voitti 1998 100 ja 200 metrin vapaauinnit nuorten EM-kilpailuissa. Kesäolympialaisissa 2000 hän voitti 4 × 200 metrin vapaauintiviestissä pronssia. Joukkueessa uivat myös Martijn Zuijdweg, Pieter van den Hoogenband ja Marcel Wouda. Joukkueen pronssiaika oli 7:12.70. Samoissa olympialaisissa hän osallistui myös 50 metrin vapaauintiin (aika 22.47, karsiutui välierissä) ja 100 vapaauintiin (aika 49.93, karsiutui alkuerissä). Vuoden 2001 MM-kisoissa Kenkhuis auttoi Alankomaita voittamaan hopeaa 4 × 100 metrin vapaauintiviestissä.


title: Johan Kenkhuis

text: Vuonna 2002 Kenkhuis oli lähellä lopettaa uransa, mutta palasi huipulle, josta todisteena neljäs sija 50 metrin metrin vapaauinnissa vuoden 2003 MM-kisoissa.


title: Johan Kenkhuis

text: Kesäolympialaisissa 2004 Kenkhuis voitti hopeaa 4 × 100 metrin vapaauintiviestissä. Joukkueen muut jäsenet olivat van den Hoogenband, Mitja Zastrow ja Klaas-Erik Zwering.


title: Johan Kenkhuis

text: Kenkhuis asuu Amsterdamissa, ja hänen uintiseuransa on De Dolfijn SPAX. Hän opiskelee Johan Cruyffin yliopistossa.


Luettelo Suomen rauhoittamattomista linnuistaJos vahingon estämiseksi on tarpeen eikä ole muuta tyydyttävää ratkaisua, riistanhoitopiiri voi antaa luvan rauhoituksesta poikkeamiseen.


title: Steariinihappo

text: Steariinihappo on orgaaninen yhdiste (tyydyttynyt rasvahappo), joka on huoneenlämmössä (20 °C) olomuodoltaan kiinteää, valkoisia kiteitä tai jauhetta, jolla on tunnusomainen haju. Sen kemiallinen kaava on CHO ja rakennekaava CH(CH)COOH. Steariinihaposta käytetään myös nimityksiä "1-heptadekaanikarboksyylihappo" ja "setyylietikkahappo".


title: Steariinihappo

text: Steariinihapon moolimassa on 284,5 g/mol, sulamispiste 68,8 °C, kiehumispiste 376 °C (hajoaa), suhteellinen tiheys 0,94–0,83 g/cm (vesi = 1,0 g/cm), leimahduspiste 196 °C, itsesyttymislämpötila 395 °C ja CAS-numero 57-11-4. Steariinihappo ei liukene veteen.


title: Steariinihappo

text: Steariinihappo on tyydyttyneistä rasvahapoista yleisin palmitiinihapon jälkeen. Rasvoissa se esiintyy muiden rasvahappojen tavoin glyserolin kanssa esteröityneenä.


title: Steariinihappo

text: Kynttilöiden valmistukseen käytetty steariini on steariinihapon ja palmitiinihapon seosta.


title: Steariinihappo

text: Steariinihapon suolat ja esterit ovat stearaatteja.


title: Steariinihappo

text: Yhdistettä esiintyy myös kukkien tuoksuissa ja semiokemikaalina eliöiden viestinnässä.


title: Unto

text: Unto on suomalainen miehen nimi, joka on muunnos Kalevalassa esiintyvästä nimestä Untamo. Nimi on Suomessa annettu heinäkuun 2018 alkuun mennessä 12 473 miehelle ja alle viidelle naiselle.


title: Ripsimonnit

text: Ripsimonnit, vanhemmassa kirjallisuudessa selkäuimarit (Mochokidae) on monnikalojen lahkoon kuuluva kalaheimo. Lajien ruumis on suomuton ja niillä on suuri rasvaevä selkäevän takana. Sekä selkä- että rintaevissä on piikki, joka on yleensä voimakas ja siinä on mekanismi piikin lukitsemiseksi pystyyn. Suurimmat ripsimonnit voivat kasvaa 72 senttiä pitkiksi. Osa lajeista, kuten näistä tunnetuin selkäuimari ("Synodontis nigriventris"), uivat selällään vatsa ylöspäin. Ripsimonneja tavataan Afrikan makeista vesistä.


title: Ripsimonnit

text: Ripsimonnit jaetaan kahteen alaheimoon, joissa tavallisesti katsotaan olevan yhteensä 10 sukua. Sukujen "Hemisynodontis" ja "Brachysynodontis" taksonomia on kuitenkin kiistanalainen ja niiden lajit luetaan joissakin julkaisuissa sukuun "Synodontis".


title: Untamo (nimi)

text: Untamo on suomalainen miehen etunimi ja esiintyy myös sukunimenä. Nimi on annettu 1900-luvun alusta heinäkuuhun 2017 mennessä 4146 suomalaiselle miehelle ja alle 10 naiselle. Untamon lyhyempi ja todennäköisesti alkuperäisempi muoto on Unto. Nimeä arvellaan alkuperältään germaaniseksi. Nimi lienee lainattu jo esihistoriallisena aikana, jolloin oli olemassa germaaninen nimi "Undo". Untamon nimi tunnetaan jo kansantarinoista ja Kalevalaisesta runoudesta, jossa hän on toisaalta uudisasukas, toisaalta karjalaisen Kalervon (eli Kalevan) suvun vihollinen. Untamo tai sitä muistuttava nimi on ilmeisesti taustalla myös eräissä läntisen Suomen paikannimissä. Näistä paikoista osa on ollut aiemmin, jo esihistoriallisena aikana merkittäviä asutuskeskuksia, mutta sittemmin ne ovat syrjäytyneet. Tunnetuin lienee Untamala.


title: Untamo (nimi)

text: Untamo oli myös jatkosodan aikaisen jalkaväkirykmentti 8:n II pataljoonan peitenimi.


title: Imumonnit

text: Imumonnit ("Loricariidae") kuuluvat monnikalojen ("Siluriformes") lahkoon.


title: Imumonnit

text: Imumonnit jaetaan kuuteen alaheimoon. Alaheimoihin kuuluu lukuisia sukuja, joista seuraavassa on luetteloitu tunnetuimmat.Imumonneja elää Etelä-Amerikan jokivesistöissä maanosan pohjoisrannikolta alas Argentiinan pohjoisosiin Paraná-joelle saakka. Joitain imumonnilajeja esiintyy jopa Keski-Amerikassa Costa Ricassa ja Panamassa.


title: Imumonnit

text: Akvaarioliikkeisiin tuodaan usein Etelä-Amerikasta sellaisia imumonneja, joiden taksonominen määrittely ei ole selvä. Niille on keksitty L-numero, jota käytetään kalaryhmien tunnistamiseen. Joskus käy niin, että kaksi tai useampia L-numeroita osoittautuu saman lajin eri alueilta kotoisin oleviksi populaatioksi, joskus taas samalla L-numerolle on luokiteltu kahta lajia.


title: Wincor Nixdorf

text: Diebold Nixdorf AG (aiemmin "Wincor Nixdorf International GmbH") on saksalainen pörssiyhtiö, joka on keskittynyt IT-järjestelmien valmistukseen ja kehittämiseen pankeille ja kaupalle. Yritys on ollut itsenäinen 1.10.1999 lähtien. Ennen tätä yrityksen historia on Siemens Nixdorf Retail & Banking Systems GmbH (1998–1999), Siemens Nixdorf Informaatiojärjestelmät (1990–1998) sekä Nixdorf Computers (1952–1990)


title: Wincor Nixdorf

text: Yritys listautui Frankfurtin pörssiin toukokuussa 2004.


title: Wincor Nixdorf

text: Nimi Wincor tulee englanninkielisistä sanoista "Win" ("voitto") ja "core" ("ydin").


title: Wincor Nixdorf

text: Wincor Nixdorf Internationalilla on tytäryhtiöitä yli 30 maassa (Suomessa Diebold Nixdorf Oy). Liikevaihto tilikaudella 2007–2008 (1.10.2007–30.9.2008) oli 2,32 miljardia Euroa. Yrityksessä työskentelee noin 9500 henkilöä.


title: Sakari Saarikivi

text: Sakari Saarikivi (19. maaliskuuta 1911 Joensuu – 15. syyskuuta 1985 Helsinki) oli suomalainen taidehistorioitsija ja Ateneumin indententti.


title: Sakari Saarikivi

text: Nuoruudessaan Saarikivi opiskeli kuvataidetta, erityisesti grafiikkaa Jose-ryhmän jäsenenä ja toimi mainospiirtäjänä. Hän tuli kuitenkin tunnetuksi taidehistorian, ennen muuta modernismin taiteen tutkijana ja popularisoijana. Akateemisen tutkimuksen ohella Saarikivi käänsi suomeksi taidetta käsittelevää kirjallisuutta monista eurooppalaisista kielistä ja osallistui usein julkiseen taidetta koskevaan keskusteluun.


title: Sakari Saarikivi

text: Saarikivi väitteli tohtoriksi vuonna 1948 Hugo Simbergin taiteesta. Hänen myöhemmät tutkimuksensa käsittelivät mm. Tyko Sallisen ja Hannes Autereen taidetta. Saarikivi toimi 1960-luvulla lyhyen aikaa Jyväskylän yliopiston taidehistorian professorina, mutta siirtyi sittemmin Helsinkiin johtamaan Ateneumia.


title: Sakari Saarikivi

text: Sakari Saarikivi toimi vuonna 1961 järjestetyn ensimmäisen Ars-näyttelyn komissaarina.


title: Sakari Saarikivi

text: Sakari Saarikiven veli oli elokuvaohjaaja Orvo Saarikivi. Heidän isänsä oli kansanedustaja Santeri Saarikivi.


title: Lord of the Flies

text: Lord of the Flies on Iron Maidenin kappale vuoden 1995 albumilta "The X Factor". Singlenä kappale julkaistiin 2. helmikuuta 1996. Kappale perustuu samannimiseen kirjaan ja elokuvaan. Singlen b-puolena on coverit UFO-yhtyeen "Doctor, Doctor" ja The Who-yhtyeen "My Generation" kappaleista.


title: Urho (nimi)

text: Urho on suomalainen miehen etunimi. Nimi on annettu kesäkuuhun 2016 mennessä 13083 suomalaiselle. Suurin osa Urho-nimisistä on syntynyt 1900-luvun alkupuolella. Myös 2000-luvulla nimen suosio on kasvanut runsaasti.


title: Shanidar

text: Shanidar on luola, joka sijaitsee Zagrosin vuoristossa, Koillis-Irakissa. Sieltä on löydetty varhaisia Neandertalin ihmisen jäännöksiä ja myös viitteitä lampaanhoidosta noin 10000-9000 eaa. Silloin paikka oli puolivakinainen leiripaikka.


title: Shanidar

text: Columbian yliopiston arkeologi Ralph Soleckin johtamissa kaivauksissa 1953-1961 löydettiin ensimmäiset aikuisen neandertalinihmisen luurangot, jotka olivat 60-80 000 vuotta vanhoja.


title: Shanidar

text: Kaivaukset toivat esille yhdeksän luurankoa (tunnetaan nimillä Shanidar I–IX), joiden elinikä, kunto ja eheys vaihtelivat. Jäännösten perusteella voi päätellä, että neandertalinihmiset hoitivat loukkaantuneita ja hautasivat kuolleensa. Alkuperäiset luut ovat yhtä luurankoa lukuun ottamatta kadonneet Irakissa. Jäljellä oleva luu ja muiden luiden valukopiot sijaitsevat Smithsonian instituutissa.


title: Bambi 2

text:
Bambi 2 on vuonna 2006 ilmestynyt jatko-osa Walt Disneyn vuoden 1942 elokuvalle "Bambi". Elokuvan on ohjannut Brian Pimental. Alexander Gould on Bambin äänenä englanninkielisessä versiossa.
"Bambi 2":n alussa Metsän Ruhtinas saapuu kertomaan Bambille, että tämän äiti on poissa. Elokuva jatkuu kertomalla tarinan siitä, kuinka Metsän Ruhtinas opastaa pientä ja avutonta Bambia selviytymään ja tietämään paikkansa uutena Metsän Ruhtinaana. Samalla Bambi oppii tuntemaan rakkauden kaunista Falinea kohtaan ja joutuu taisteluihin itserakkaan Ronnon kanssa.
"Bambi 2" myi 2,6 miljoona DVD:tä sen ensimmäisellä viikolla Yhdysvalloissa. Elokuva voitti Annie Awardin "Best Home Entertainment Production" -sarjassa ja nimettiin ehdokkaaksi Saturn Award for "Best DVD Release" in 2007 -palkinnon saajaksi.


title: Ajan päivin, ajan öin

text: Ajan päivin, ajan öin on suomalaisen laulaja Pate Mustajärven kuudes sooloalbumi, joka julkaistiin 8. kesäkuuta 2005.


title: Ajan päivin, ajan öin

text: Albumin nimikappaleesta "Ajan päivin, ajan öin" tehtiin video, joka näytettiin Levyraati-ohjelmassa keväällä 2005. Kappale julkaistiin myös singlenä, ja siitä tuli yksi Mustajärven tunnetuimmista hiteistä. "Köyhän miehen Peace & Love" ja "Tällä tiellä" olivat mukana myös "Musiikkia elokuvasta Vares" -soundtrackilla.


title: Ulvilan kirkko

text: Ulvilan kirkko on Ulvilan kaupungissa Satakunnassa sijaitseva keskiaikainen kivikirkko, joka on yksi Suomen merkittävimmistä ja arvokkaimmista keskiaikaisista muistomerkeistä. Sen suojeluspyhimys on Pyhä Olavi ja kirkko on ainoa ehjänä säilynyt merkki Ulvilan keskiaikaisesta kaupungista. Kirkon omistaa Ulvilan seurakunta, ja se on yhä aktiivikäytössä.


title: Ulvilan kirkko

text: Ulvilan ensimmäinen kirkko rakennettiin todennäköisesti 1200-luvun alkupuolella Liikistöön, jossa tuolloin sijaitsi kauppapaikka. Ulvilan kirkon iästä on esitetty useita arvioita. 1930–1990-luvuilla arvioitiin, että Ulvilan kirkkoa olisi alettu rakentaa nykyiselle paikalleen vuonna 1332, jolloin Suomen piispa Pentti määräsi kivisen kirkon rakennettavaksi Ulvilaan. Toisaalta tiedetään, että kirkko vaurioitui erittäin pahasti vuoden 1429 tulipalossa, minkä jälkeen kunnostettuun kirkkoon hankittiin vieläkin käytössä olevaa esineistöä, kuten krusifiksi ja Pyhää Olavia esittävä veistos. Sisäholvit kirkkoon rakennettiin 1480–1490-luvuilla. Varmana tietona on pidetty, että kirkon ympärillä oleva hautausmaa on vihitty käyttöön vuonna 1347.


title: Ulvilan kirkko

text: Markus Hiekkasen vuonna 1994 julkaisema väitöskirja asetti perinteiset vuosiluvut kyseenalaisiksi. Väitöskirjassa esitettiin dendrokronologisin ja rakennushistoriallisin perustein, että nykyinen kirkko olisi rakennettu yhtä aikaa sisäholvien kanssa 1480–1490-luvuilla. Vuoden 2007 kirjassaan Hiekkanen ajoittaa kirkon rakennetuksi vielä myöhemmin, ja sen mukaan kaikki osat on rakennettu vuosien 1495 ja 1510 välillä. Vanhimman osan, sakariston jälkeen on rakennettu runkohuone vuoden 1500 molemmin puolin ja lopuksi asehuone noin vuonna 1510. Ajoitus on perusteltu rakennuksen piirteillä, kirjallisilla lähteillä ja tuoreella puulustotutkimuksella.


title: Ulvilan kirkko

text: Vuoden 2005 korjaustöiden yhteydessä kirkon pohjoisseinustalta, vajaan metrin päässä sakastin kivijalasta, löytyi maahan haudattuna Suomen suurin keskiaikainen raha-aarre, 1476 hopearahaa 1390-luvulta. Koska aarre oli erittäin lähellä kivijalkaa, on hankala kuvitella, miten kirkko olisi voitu rakentaa 1400-luvun lopulla aivan aarteen viereen ilman, että aarre olisi löytynyt jo tuolloin. Perustuksen antura ulottuu nimittäin aarteen alle.